qundao/data-zh-poetry huggingface dataset:
娄塘过杨娄南故居感赋娄南为先君旧识有昆山巧石尚藏余家今其地已半属他姓且别构园亭矣
作者：李流芳
朝代：明

曾侍先人说旧游，漫寻遗迹到林丘。婆娑老树犹堪荫，清浅回塘已不流。当日交情留片石，谁家新构起飞楼。百年兴废寻常事，眼底伤心又白头。
娄江舟中题画送王平仲游南雍
作者：李流芳
朝代：明

黄姑湾头黄梅雨，复岸重冈映村坞。布帆遥为故人开，一片离心寄江浒。金陵悠悠隔烟树，故人指日金陵去。男儿会当有知己，三十成名未云暮。桃叶渡头小桨迎，鸡笼山下蹇蹄轻。胜事因风向予说，旧游何处不关情。
宝尊堂看杏花次从子宜之韵
作者：李流芳
朝代：明

愁病经春未有涯，除非对酒并看花。疏枝乍见含烟吐，独树偏怜傍屋斜。不共梅妆矜似雪，已分桃晕欲成霞。婆娑古干南村下，尚拟新晴过陆家。
宝应道中
作者：李流芳
朝代：明

来时杨柳尚依依，归去青青又满枝。可怜宝应湖中水，照见行人来去时。
宿东阿旧县同张宗晓张伯美小饮村西梨树下作
作者：李流芳
朝代：明

搴帷见山色，知是东阿路。不忍驱车行，愿言得少住。旧县好村落，下车日未暮。青山绕村西，桃梨亦无数。花光与山气，似喜轻阴护。尝爱岑嘉州，花缺春山句。何意风尘中，乃与赏心遇。为我倾酒筒，婆娑此芳树。辛苦十日馀，博此少时趣。三杯洗颜色，陶然得吾故。
宿法相为吴伯霖题画
作者：李流芳
朝代：明

夜半溪阁响，不知风雨歇。起视晻霭间，悠然见微月。
寄无际于会稽兼讯张使君宗晓
作者：李流芳
朝代：明

故人前月去，言访云门踪。此地美林壑，为怀况秋冬。碧淙云外细，丹叶雾边浓。楼亦生霞思，山尤爱雪容。兰亭迹已谢，剡曲舟靡从。张绪如相见，知予老更慵。
寄答吴巽之兼讯沙宛在张冷然二女郎
作者：李流芳
朝代：明

湖头风雨夜回船，细语如丝水拍天。不信别来春又暮，花期酒约两茫然。闻道萧娘病欲苏，画船日日傍西湖。南屏一路春阴绿，只少当年旧酒徒。
寄答吴巽之兼讯沙宛在张冷然二女郎·其一
作者：李流芳
朝代：明

湖头风雨夜回船，细语如丝水拍天。不信别来春又暮，花期酒约两茫然。
寄答吴巽之兼讯沙宛在张冷然二女郎·其二
作者：李流芳
朝代：明

闻道萧娘病欲苏，画船日日傍西湖。南屏一路春阴绿，只少当年旧酒徒。
寄胡仁常民部
作者：李流芳
朝代：明

春明一回首，动隔十年期。楚水日东下，燕云常北驰。夫君美无度，畏垒有遗思。国士终何报，悠悠愧所知。怀抱偶然合，何云出处间。云霄既已远，丘壑岂徒閒。海国馀黎在，饥年赋额悭。回天竟谁力，凋瘵一时还。
寄胡仁常民部·其一
作者：李流芳
朝代：明

春明一回首，动隔十年期。楚水日东下，燕云常北驰。夫君美无度，畏垒有遗思。国士终何报，悠悠愧所知。
寄胡仁常民部·其二
作者：李流芳
朝代：明

怀抱偶然合，何云出处间。云霄既已远，丘壑岂徒閒。海国馀黎在，饥年赋额悭。回天竟谁力，凋瘵一时还。
寄韩孟郁国博
作者：李流芳
朝代：明

不见韩兄六七年，须眉磊落在吾前。诗成只用三叉手，酒到先浮十满船。拟向崆峒倚长剑，却来国子坐寒毡。白门佳丽曾游否，何日缄题寄一篇。
寿孙青城山人
作者：李流芳
朝代：明

梅疏竹瘦小庭妍，拥絮朝阳殢酒眠。留客茶烟常出屋，乘春花气渐迎船。蜼文兽面看如活，鸟迹虫书蠹欲穿。动是商周与秦汉，知君寿在羡门前。
寿方孟旋母郑太夫人
作者：李流芳
朝代：明

去年方子就我别，荷风疏疏送馀热。执手欲话燕路长，低头倚闾心已折。今年春风失意归，别子又见秋风飞。遥知秉烛情相似，欲寄壶觞伴綵衣。俄闻介寿当兹辰，愿言持此称千春。山川悠悠隔吴越，虽有怀抱无繇伸。翻思燕市击筑时，与子心期岂尔为。陶母厨中正辛苦，区区升斗犹参差。男儿变化未可料，安能屈首甘常调。由来菽水亦自欢，朱门粱肉徒誇耀。我怀此意私吐吞，非子莫敢相为论。亦知阿母自圣善，不至河汉吾此言。倚云山头卜筑成，千头木奴绕宅生。阳溪百仞清见底，夹岸朱实丹霞明。美哉风土神仙居，阿母保之乐有馀。烂柯日月长不老，回看尘土将何如。
寿金子鱼
作者：李流芳
朝代：明

午潮新涨月初生，云物高秋望转清。好对庭兰开酒盏，更穿丛桂斗棋枰。经怀旧事惟供笑，入耳新闻不受惊。容我疏狂称小友，行藏亦拟似吾兄。
寿闵明卿
作者：李流芳
朝代：明

陵谷沧桑会有期，人间凉热不须疑。百年交态君应见，二老风流我亦宜。对酒呼卢常咄咄，当歌起舞尚僛僛。桂黄月白秋如此，若更言贫罚百卮。
寿陈士远七十
作者：李流芳
朝代：明

麦风梅雨近端阳，喜见晴曦丽草堂。榆柳围窗成翠幕，葵榴照眼胜红妆。同欢荆树三株老，益寿蒲觞九节香。鹤发如霜颜似玉，疑君肘后有丹方。
寿龚翁行之
作者：李流芳
朝代：明

龚翁古端士，而尤爱气类。余昔稚且狂，友之折行辈。高才不用世，乃为后起赖。翩翩三凤毛，出匣露光怪。翁为古稀人，我亦知非岁。看翁尚矍铄，顾我已衰迈。相与成老友，颓景各自爱。惜非山水乡，放脚若有碍。节物有时佳，诗酒亦堪在。从翁杖屦游，或作州闾会。日月从此长，黥劓何足悔。
将别西湖诸君，夜雨小饮清晖阁，为方回画扇口占
作者：李流芳
朝代：明

山楼风雨急，别意杳无据。对酒增淼茫，推篷是何处。
将赴试白下走笔别荃之
作者：李流芳
朝代：明

忆㫺婉娈时，与子有成说。悠悠路傍人，使我意不彻。龌龊不足论，但念子羁绁。人生非鹿豕，岂难相诀绝。不忍区区诚，执手即呜咽。白门河畔柳，句曲邸中月。维舟复沽酒，与子行相挈。车尘十尺深，关路百盘折。奚囊共结束，蹇卫争蹩躠。村醪解饥劬，松柴憩烦热。十年谙客味，梦到魂欲裂。况复与子辞，独行何孑孑。水行多风浪，陆行畏炎魃。车行虞臲卼，马行忧蹉跌。世路皆如此，吾生何屑屑。白龙百亩山，嘉木荫成列。朅来偕吾友，掉头意已决。永怀向子期，遂陋张生舌。兹游非本情，聊以当一吷。子如有两意，请与子长别。
将赴试白下走笔别荃之
作者：李流芳
朝代：明
体裁：古风

忆昔婉娈时，与子有成说。悠悠路傍人，使我意不彻。龌龊不足论，但念子羁绁。人生非鹿豕，岂难相诀绝。不忍区区诚，执手即呜咽。白门河畔柳，句曲邸中月。维舟复沽酒，与子行相挈。车尘十尺深，关路百盘折。奚囊共结束，蹇卫争蹩躠。村醪解饥劬，松柴憩烦热。十年谙客味，梦到魂欲裂。况复与子辞，独行何孑孑。水行多风浪，陆行畏炎魃。车行虞臲卼，马行忧蹉跌。世路皆如此，吾生何屑屑。白龙百亩山，嘉木荫成列。朅来偕吾友，掉头意已决。永怀向子期，遂陋张生舌。兹游非本情，聊以当一吷。子如有两意，请与子长别。
小筑清晖阁晚眺
作者：李流芳
朝代：明

林岫生烟水起风，湖山一抹隐雷峰。吴歌四面渔灯乱，坐到南屏罢晚钟。
小筑看荷花偶成
作者：李流芳
朝代：明

白公堤畔烟湖空，四月未尽荷花红。两湖荡桨无一朵，小筑已见千花丛。昨日梅雨天多风，风翻雨打花龙钟。今朝日出方照曜，半晴半阴态愈工。君不见雷峰倚天似醉翁，雾树欲睡纷朦胧。此花嫣然向我笑，怯怯新妆出镜中。新妆美人正可喜，笑而不来情何已。且拚一斗酬醉翁，此翁情澹如烟水。
小葺檀园初成伯氏以诗落之次韵言怀
作者：李流芳
朝代：明

短筑墙垣仅及肩，多穿涧壑注流泉。放将苍翠来窗里，收取清泠到枕边。世欲何求休汗漫，我真可贵且周旋。一龛尚拟追莲社，不用居山俗已捐。
小葺檀园初成伯氏有作仲和次韵见投复用韵奉答兼订后期
作者：李流芳
朝代：明

秋入吾庐景物赊，一帘新月半栏花。风回水叶翻翻白，雨压檐枝恰恰斜。宅比柴桑多种柳，门通苕霅可浮家。客来随分能供具，扫箨煨铛与试茶。练祁南下水村赊，一路秋风吉贝花。到市钟声知寺近，过桥柳色逐门斜。贫能好事无如我，老解求閒有几家。若肯重来留十日，不辞淡饭与粗茶。
小葺檀园初成伯氏有作仲和次韵见投复用韵奉答兼订后期·其一
作者：李流芳
朝代：明

秋入吾庐景物赊，一帘新月半栏花。风回水叶翻翻白，雨压檐枝恰恰斜。宅比柴桑多种柳，门通苕霅可浮家。客来随分能供具，扫箨煨铛与试茶。
小葺檀园初成伯氏有作仲和次韵见投复用韵奉答兼订后期·其二
作者：李流芳
朝代：明

练祁南下水村赊，一路秋风吉贝花。到市钟声知寺近，过桥柳色逐门斜。贫能好事无如我，老解求閒有几家。若肯重来留十日，不辞淡饭与粗茶。
山中喜张鲁生至同寻熨斗柄坐湖边竟日而还偶作
作者：李流芳
朝代：明

贪游不知止，足力疲屡试。起晚日当午，偃曝聊自恣。忽闻故人来，发我湖上意。出门何翩翩，两足殊快利。尝闻熨斗柄，颇怪此名异。昔年过其下，髣髴已忘记。今日天有风，湖山想奇致。相与历西碛，山穷见湖势。沿流正萦纡，抚石得小憩。飞湍击噌吰，穹壁立赑屃。洗出如削成，斗绝畏崩坠。闪烁绚丹垩，剥落疑文字。倾厓侧足过，阴壑缘藤缒。燕矶与鼋渚，生平快游地。遂儗兼胜概，恍惚理梦寐。高歌遏水声，浩荡入胸次。吾欲乘长风，悠然向天际。惜哉多舟楫，使我不得济。
己酉春日以看梅到弹山信宿山阁读壁间旧题如昨日耳而当时共事者徐孺谷张君实与小史荃之皆死矣退之有言人欲久不死而观居此世者何也怆然兴怀爰作此诗
作者：李流芳
朝代：明

七载阁中人，重来死亡半。巡览惊孤游，数往疑梦幻。当年诗酒徒，徐生意何悍。小史最清发，与我情婉娈。张生实同调，时亦偕汗漫。一朝俱灰尘，萧条空里闬。不见窗中山，突兀犹在眼。不见门前树，森疏好枝干。山花向我笑，山鸟自相唤。壁间旧题字，墨迹未漫漶。嗟我同游人，一逝不复返。晓日充山舟，夕月铜井院。湖波绿欲皱，杨梅红始绽。曳杖追流云，浮杯激飞淀。此中乐事多，此日欢情变。低回阅身世，生存腼颜面。西州下悲泪，黄垆发浩叹。予怀不可道，松风吹独旦。
弹山左阜待月独饮
作者：李流芳
朝代：明

寻幽爱独往，发兴因落日。坐眺湖南山，光影互吞蚀。湖中与山外，倒见两轮赩。暝色下村䲧，十花发光泽。澄波忽凝练，新月皎然出。初疑琥珀光，俄作琉璃色。依然此石上，变态何恍惚。风细来林香，露凉减酒力。仰观快澄霁，俯瞰畏深墨。林端见远火，归径迷欲失。
徐州雪后题画赠李生长题
作者：李流芳
朝代：明

黄河曲里又新年，指点京华欲到天。喜君眉目如春雪，忘却彭城是客边。
徐村遇潮
作者：李流芳
朝代：明

千帆影里练光开，白玉城摧动地雷。故傍浅沙鞭马去，却惊飞沫溅衣回。
戏柬汤吾狂于灵隐精舍
作者：李流芳
朝代：明

灵隐蓬峰下，飞泉六月凉。相望隔烟雨，欲往复傍偟。晚霁红半阁，蕉阴绿一床。愁闻湖上鸟，终夜叫吾狂。
戏示山中僧侣
作者：李流芳
朝代：明

山居不须华，山居不须大。所须在适意，随地得其概。高卑审燥湿，凉燠视向背。楼阁贵轩翥，房廊宜映带。或与风月通，或与水木会。卧令心神安，坐令耳目快。皋亭美林壑，中塔亦称最。一楼负山立，圭窦如向晦。山僧请余住，余性苦不耐。劝令开八窗，咄嗟变湫隘。前楹布清阴，后户揽苍霭。玲珑称人意，萧爽出尘界。冁然谓山僧，此中固有解。往往住山人，不知山好在。我昨居新庵，结构亦可怪。居然仇凉风，似欲杜灵籁。古梅如老宿，亭亭使人爱。其下安灶突，柯条半焦坏。悲哉冰玉姿，坐受熏灼害。见之热五内，如身被桎械。谁当共拯此，移灶出树外。面南辟小扉，日与香雪对。区区一缗费，功德乃万倍。吾言不见用，终为未了债。
戏赠吴鹿长
作者：李流芳
朝代：明

去年逢子西湖曲，新妆绮疏映湖渌。一曲干杯笑不停，灯下酡颜胜红玉。今来丰干子出迎，讶子形骸太瘦生。自言脾病连三月，斋厨冷澹如枯僧。吁嗟别子曾几时，昔时豪华今尔为。吴郎吴郎我知子，子病可疗癖难医。自古钟情在我辈，仆本恨人谙此味。风流老却梦已陈，古剑悠悠犹有气。桃叶渡头望眼赊，秦淮月对白门斜。朱弦罢弄乌丝湿，我闻断肠况子耶。我尝爱子胸怀真，少许却胜多许人。但恐君情犹未至，情痴未足为君累。纵令黑瘦来清虚，不似肥痴拥渣滓。况子貌枯神转腴，高谭炯炯双眼珠。岂有此人为情死，终看梦觉成栩蘧。
扇头见林天素诗画因次其韵
作者：李流芳
朝代：明

沙边柳色已知秋，多少琳宫在上头。曾向金陵门外望，莫愁湖水不胜愁。
抱疴真歇禅师塔院夜坐偶占
作者：李流芳
朝代：明

连夜不成寐，雨馀喜得月。中宵起推窗，圆魄凑林缺。洒然濯烦抱，凉意下天末。风泉淆远听，飞蛩一何聒。是身本无常，动念即成结。遂令颠倒见，坐卧分胜劣。堂堂塔中人，安閒是何诀。
新安江中有怀玄度伯昭诸子
作者：李流芳
朝代：明

对酒半轮月，随舟两岸山。碧潭寒见底，怪石巧当湾。自觉胜情惬，谁言客路艰。别归临岁晏，秪怆故人颜。
旅宿滁州同子将无际步屧至龙潭山忆丙午偕羽明孟阳来游已一纪矣
作者：李流芳
朝代：明

龙潭树密晚烟匀，丰乐亭空野望新。旧日经过馀十载，重来朋好亦三人。胜情老去浑无恙，遗迹追思已半湮。自是风尘易憔悴，形神于此一相亲。
无际游句馀将便道参云栖走笔送之
作者：李流芳
朝代：明

六和塔前潮水浑，西兴渡头山色昏。归来且莫翻天竺，一路沿江到梵村。
无隐上人庭中有枯树根缀以杂花草蒙茸可爱因为写生戏题一诗
作者：李流芳
朝代：明

山中枯树根，偃蹇蚀风雨。久与土气亲，生意于焉聚。随手植花草，蕃息如出土。月下垂朱实，春罗剪红缕。或苔如错绣，或藤如结羽。纷然灿成致，位置疑有谱。吾画能写生，写生不写形。此景良可惜，吾手亦不轻。以画易此景，请言平不平。世人不贵真，贵假贵其名。吾画能不朽，此景有衰荣。莫言常住物，只许供山僧。
无题
作者：李流芳
朝代：明

白堤凉雨打荷花，妾未回船郎到家。郎醉不如侬醉剧，怜侬湿透绛裙纱。阁上弹琴江上听，松风江月若为情。酒阑重向溪桥坐，怪鸟惊啼虎欲行。风入溪流月在桥，低回难负此良宵。楼头梦醒江声发，唤起开门看夜潮。相期百遍总能过，一日愆期可奈何。妾自寻郎郎不见，段家桥外画船多。郎意匆匆妾意长，赠郎微物亦思量。金花梨子能消渴，怕道生离不敢将。
无题·其一
作者：李流芳
朝代：明

白堤凉雨打荷花，妾未回船郎到家。郎醉不如侬醉剧，怜侬湿透绛裙纱。
无题·其三
作者：李流芳
朝代：明

风入溪流月在桥，低回难负此良宵。楼头梦醒江声发，唤起开门看夜潮。
无题·其二
作者：李流芳
朝代：明

阁上弹琴江上听，松风江月若为情。酒阑重向溪桥坐，怪鸟惊啼虎欲行。
无题·其五
作者：李流芳
朝代：明

郎意匆匆妾意长，赠郎微物亦思量。金花梨子能消渴，怕道生离不敢将。
无题·其四
作者：李流芳
朝代：明

相期百遍总能过，一日愆期可奈何。妾自寻郎郎不见，段家桥外画船多。
春尽同仲和泛舟溪山堂
作者：李流芳
朝代：明

雨晴春又尽，忽忽信舟轻。松岭云不定，柳塘风易生。出波双浴鹤，隔竹一啼莺。何意林芳歇，幽怀得共倾。
春日过梁溪偕顾虞工秦圆昔吴峦稚刘彦和游宝界信宿陈氏山庄翌日将泛湖至华藏寺阻风不果登鼋头渚而还即事有作
作者：李流芳
朝代：明

梁溪足名胜，春风美游遨。吾友好事人，载酒呼轻舠。出郭风日丽，山水况相遭。新柳正濯濯，点缀舒夭桃。晴光发野色，远近匀轻描。言登宝界巅，极目湖天遥。台榭已零落，松风尚飂飂。山中贤主人，客至爱招邀。床头酒如泉，狂叫容吾曹。明发恣幽讨，相与寻山椒。山风忽振荡，湖水方怒呺。华藏渺何许，舟楫不敢操。壮哉鼋头渚，蜿蜒出惊涛。砥柱岂有意，神功一何劳。下穿怪石丛，溅沫声嘈嘈。奇状洵不一，闪倏心魂摇。或如怒兽奔，或如剑戟交。或侧立若屏，或嵌空若寮。山奴亦不俗，济胜矜捷趫。往往轻险绝，引我凌最高。吾曹二三子，瞠目但叫号。落日下骥渚，倒见金光漂。独山青蒙茸，相望转泬寥。酾酒酹长风，使我情一豪。境清难久留，归路翻萧骚。平生爱奇赏，兹游惬久要。勿言后期赊，但斗所得饶。
春江寓目
作者：李流芳
朝代：明

西日欲坠江村涵，浅汀深莎相映蓝。垂杨滚絮不恋地，柔藤落花稳住潭。白头天涯自无主，朱颜明镜谁为憨。思君不来春易老，令人肠断偏江南。
春笋诗
作者：李流芳
朝代：明

春园风物好，二月笋生时。爱此锦绷子，参他玉版师。嫩休论菜甲，滑可比莼脂。酒辣偏相称，茶清更不疑。味存甘苦外，质与刚柔宜。上番看何意，平安报有期。此君真不俗，少具出尘姿。
春雪有怀龚三仲和兼讯刘长卿张荃之
作者：李流芳
朝代：明

去年此日西湖曲，积素千山乱晴旭。今年此日雪复骄，排空匝野欺春条。山楼四望何泬寥，思君遥遥不可招。城南一棹冲寒路，水抱山围石冈暮。酒醒风歇冻不行，著屐归来赏君句。只今春花半含绮，掩映山椒复何似。花开雪落不相待，我愁君病徒为尔。人生发兴真偶然，吁嗟张生与刘子。
晓发邹县
作者：李流芳
朝代：明

城边沙路净无尘，残月穿林欲趁人。似向江南何处见，春光晓色一时新。
有僧欲礼清凉而未决来索予诗戏书四绝句
作者：李流芳
朝代：明

楖栗横肩衲挂身，芒鞋踏遍万山云。若逢婆子山前问，蓦直从来不误君。闻道边风最苦寒，风头起处欲行难。中台积雪深无路，处处封门不出看。我昔曾参老夜台，冰寒铁瘦石生苔。舍身入海闻还出，君到清凉试问来。文殊何必住清凉，大地何曾不放光。自是凡夫心执著，登山涉水费资粮。
有僧欲礼清凉而未决来索予诗戏书四绝句·其一
作者：李流芳
朝代：明

楖栗横肩衲挂身，芒鞋踏遍万山云。若逢婆子山前问，蓦直从来不误君。
有僧欲礼清凉而未决来索予诗戏书四绝句·其三
作者：李流芳
朝代：明

我昔曾参老夜台，冰寒铁瘦石生苔。舍身入海闻还出，君到清凉试问来。
有僧欲礼清凉而未决来索予诗戏书四绝句·其二
作者：李流芳
朝代：明

闻道边风最苦寒，风头起处欲行难。中台积雪深无路，处处封门不出看。
有僧欲礼清凉而未决来索予诗戏书四绝句·其四
作者：李流芳
朝代：明

文殊何必住清凉，大地何曾不放光。自是凡夫心执著，登山涉水费资粮。
朱修能见访闻予方葺檀园以诗枉讯次韵荅之时修能将至茸上
作者：李流芳
朝代：明

七年不见喜重过，共指生涯素发多。池上新庵仍署泡，阶前旧壑已名萝。畏人小筑犹难就，对客高吟岂易哦。便欲相留同结夏，扁舟峰泖奈君何。
次慧法师山居诗韵同忭中上人李九仙张尔完赋
作者：李流芳
朝代：明

松栝为门石作林，飞泉百道磴千寻。云中鸡犬无遗响，独有频伽演法音。溪光岚翠故相媚，细草疏花只自幽。上方月出钟初动，乞食僧归鸟下投。寒潭捲石一泓深，策杖时时试一临。爱听潺湲随水去，不知落日在松林。一龛无暑亦无寒，树下溪边任意安。忽捲芦帘见山色，不知忘却旧疑团。不眈尘俗恋烟霞，谁道山僧别有家。春色十分将八九，杏花开尽又桃花。
次慧法师山居诗韵同忭中上人李九仙张尔完赋·其一
作者：李流芳
朝代：明

松栝为门石作林，飞泉百道磴千寻。云中鸡犬无遗响，独有频伽演法音。
次慧法师山居诗韵同忭中上人李九仙张尔完赋·其三
作者：李流芳
朝代：明

寒潭捲石一泓深，策杖时时试一临。爱听潺湲随水去，不知落日在松林。
次慧法师山居诗韵同忭中上人李九仙张尔完赋·其二
作者：李流芳
朝代：明

溪光岚翠故相媚，细草疏花只自幽。上方月出钟初动，乞食僧归鸟下投。
次慧法师山居诗韵同忭中上人李九仙张尔完赋·其五
作者：李流芳
朝代：明

不眈尘俗恋烟霞，谁道山僧别有家。春色十分将八九，杏花开尽又桃花。
次慧法师山居诗韵同忭中上人李九仙张尔完赋·其四
作者：李流芳
朝代：明

一龛无暑亦无寒，树下溪边任意安。忽捲芦帘见山色，不知忘却旧疑团。
次日同文休子崧静之子贻幼疏集冲善斋中限韵得灯字
作者：李流芳
朝代：明

书斋梅未落，过雨态犹胜。会以花时数，诗因客兴增。湿云晴不去，春气酒能淩。醉觉冲泥怯，船窗迥一灯。
次韵招孟阳出郭看梅
作者：李流芳
朝代：明

门外春风应候来，扁舟还拟去寻梅。山僧每讶多年别，游侣方欣久客回。草阁一枝先破萼，村园数树已生苔。只今步屧堪乘兴，新酝还期待子开。
次韵答李九仙山中见寄
作者：李流芳
朝代：明

从誇日帽与天梳，独享知君且愧予。道力未能甘混俗，野情终是爱幽居。已谙世上悠悠态，不学空中咄咄书。早晚黄溪营五亩，堂连梧竹水环蕖。
次韵答西生上人见寄
作者：李流芳
朝代：明

小阁溪风夜，至今来梦中。近闻添结构，坐卧在空濛。多病成予懒，新诗见子工。遥看翠微路，幽意若为通。
次韵荅子将见招
作者：李流芳
朝代：明

平生事汗漫，游迹纷难纪。临老负春期，戢足守穷理。西湖二月天，啼鴂唤人起。六桥泫花露，两堤夹锦水。有时山出云，墨花泼素纸。篷艇尽日牵，藜杖终朝倚。爱山谁如予，爱画谁如子。会当凌烟霄，暂尔混尘市。相期刷羽翰，孰肯护疮疻。我老甘放废，鸡肋如脱屣。看子意峥嵘，犹思角旗垒。要之胸怀真，掇皮终见髓。古来功名人，可怜浪生死。悠悠风波中，吾道有涯涘。未敢妄呈身，庶以惩刖趾。宁为不材樗，勿羡成蹊李。子书前月来，誇以湖山美。子方务内观，老圃将窃比。荷锄登秋畦，释此当安徙。垒石或栽花，所谓聊复尔。待子买山深，相携白云里。西湖如沸羹，岂以此易彼。
次韵酬沈雨若见寄
作者：李流芳
朝代：明

寥落花间一草堂，喜看舟楫到江乡。春潮送客浑无信，寒菊怀人尚有香。十五松斋容啸傲，三千尘路费商量。凭君莫问行藏意，世事于今正渺茫。
正月晦日雨霁同归文休张冲善少谦集顾子贻斋中听祖印上人谭禅分韵得理字
作者：李流芳
朝代：明

客愁殊未央，春日去何驶。乐彼幽人招，快此风雨止。移舟转近郭，着屐寻旧里。邻园梅萧疏，城上山迤逦。伊蒲出香饭，开士同法喜。归子平生欢，契阔情具迩。二张臭味人，倾盖可尔汝。岂徒浪诗酒，会欲了生死。去年狂饮徒，奄忽丧予美。悠悠百年中，刹那安可恃。空华岂眼见，标月非手指。庶以目击存，窗风吹破纸。
残腊
作者：李流芳
朝代：明

残腊尚几日，新晴暄气来。遥知早梅意，欲傍岁朝开。十载青芝路，千山白雪堆。扁舟系门柳，独往兴悠哉。
江南春二首
作者：李流芳
朝代：明

锦绷簇簇东园笋，宿雨初收池面静。柳条欲织画檐丝，花枝为写疏帘影。寒食风来山店冷，辘轳声杳胭脂井。山前日暮鸟衔巾，绣陌香泥闇曲尘。莺声迟，花信急，裛露穿花罗袖湿。常恐春归欢不及，飞红尽处千林碧。不见花洲旧吴邑，洲上要离冢犹立。杨花满洲生绿萍，百年易度胡营营。天平山头石如笋，松阴落日游人静。射渎千帆曳练光，胥山万水留寒影。响屧廊空履痕冷，馆娃旧事沉宫井。鸱夷归来裹角巾，吴台越榭皆烟尘。春水生，春潮急，西泠渡头莎岸湿。我欲渡江潮已及，对岸千峰万峰碧。阖闾勾践空城邑，男儿功名几时立。眼看身世如漂萍，驱车策马将何营。
江南春二首·其一
作者：李流芳
朝代：明

锦绷簇簇东园笋，宿雨初收池面静。柳条欲织画檐丝，花枝为写疏帘影。寒食风来山店冷，辘轳声杳胭脂井。山前日暮鸟衔巾，绣陌香泥闇曲尘。莺声迟，花信急，裛露穿花罗袖湿。常恐春归欢不及，飞红尽处千林碧。不见花洲旧吴邑，洲上要离冢犹立。杨花满洲生绿萍，百年易度胡营营。
江南春二首·其二
作者：李流芳
朝代：明

天平山头石如笋，松阴落日游人静。射渎千帆曳练光，胥山万水留寒影。响屧廊空履痕冷，馆娃旧事沉宫井。鸱夷归来裹角巾，吴台越榭皆烟尘。春水生，春潮急，西泠渡头莎岸湿。我欲渡江潮已及，对岸千峰万峰碧。阖闾勾践空城邑，男儿功名几时立。眼看身世如漂萍，驱车策马将何营。
泊百花洲寄孟山人于紫薇村
作者：李流芳
朝代：明

百花洲上髯翁宅，几度维舟就君客。城头古台横月明，台下胥江向城白。落日曾回曙坞船，秋风屡挂横塘席。喜君好事瓶罍赊，喜君幽居门巷僻。一朝到门主已非，池塘柳色空依依。叹息此翁无住著，十年九徙何时归。山中云物知好在，旧日酒徒应到稀。自笑无家犹畏徙，局蹐里中徒忍饥。不如放浪从君去，爱杀村翁住紫薇。
泛舟湖市为孟阳题画
作者：李流芳
朝代：明

城隅小艇入荷花，桑树阴阴殿角遮。一路香风吹到市，落星岩上石头斜。
洞庭看梨花柬别王淑士
作者：李流芳
朝代：明

与君期看盘螭花，忽漫乘风洞庭去。洞庭十万梨花村，村村花发当湖曙。石公山西龙渚湾，毛公坛下包山寺。幽奇秀特天下无，临风绝叫何由寄。生平小别无三月，相思累累动盈札。自从升沉隔云泥，江波渺渺吴天阔。别君三年一见君，简书催君行复发。君不见城东岁暮雨窗西，两度幽怀不能说。白门洵佳丽何如故山好，清游尚难同况乃。期汗浩知君买山怀远志，笑我干时恋小草。他年出处两茫茫，长使青山看人老。
海上和孟阳观伎诗次韵
作者：李流芳
朝代：明

但能取醉莫论文，春色阑珊已十分。海上杨花空作雪，西陵松树蔼为云。出船素面如纤月，倚槛红芳学茜裙。堪恨风流不同赏，斩新诗句亦输君。
清河道中柬同行宋上木
作者：李流芳
朝代：明

漠漠黄河岸，荒荒落日风。乡关雁影外，客路水声中。吾道只如此，心期偶得同。寂寥佳节近，忍负菊花丛。
清渊逢乡人南还
作者：李流芳
朝代：明

君整南归棹，予随北上船。他乡一相见，故里色依然。只觉还家好，都忘失意怜。平安仗传语，早晚下江天。
游任城南池
作者：李流芳
朝代：明

尘土经时面，南池一豁然。城孤朱阁外，亭小绿荷前。望迥蒹葭水，秋高杨柳天。犹传杜陵句，幽意至今怜。
湖上题画次比玉韵
作者：李流芳
朝代：明

阁雨牵云湖不流，遥怜琴酒在山楼。客中亦有閒愁思，但见湖山便不愁。朝看雨脚暮看晴，山半昏沉湖半明。昨日风光今又变，眼中谱熟手中生。
湖上题画次比玉韵·其一
作者：李流芳
朝代：明

阁雨牵云湖不流，遥怜琴酒在山楼。客中亦有閒愁思，但见湖山便不愁。
湖上题画次比玉韵·其二
作者：李流芳
朝代：明

朝看雨脚暮看晴，山半昏沉湖半明。昨日风光今又变，眼中谱熟手中生。
滁州道中见梅感赋
作者：李流芳
朝代：明

春回忽忽到新年，江北梅花也烂然。野店一枝看欲绝，家山千树见何缘。窥窗曾与人留别，照水还将雪斗妍。抛却风流逐尘去，空教心折马蹄前。辜负看花又一春，百年彊半几年身。未能徇性难违性，且复随人苦畏人。昨日明朝江北路，千盘万折陇头尘。如痴如醉还如梦，渐觉腾腾欲任真。
滁州道中见梅感赋·其一
作者：李流芳
朝代：明

春回忽忽到新年，江北梅花也烂然。野店一枝看欲绝，家山千树见何缘。窥窗曾与人留别，照水还将雪斗妍。抛却风流逐尘去，空教心折马蹄前。
滁州道中见梅感赋·其二
作者：李流芳
朝代：明

辜负看花又一春，百年彊半几年身。未能徇性难违性，且复随人苦畏人。昨日明朝江北路，千盘万折陇头尘。如痴如醉还如梦，渐觉腾腾欲任真。
滕县道中
作者：李流芳
朝代：明

山欲开云柳乍风，杜梨花白小桃红。三年三月官桥路，策蹇经过似梦中。
潘克家蒋韶宾邀游善卷寺酒后偶成
作者：李流芳
朝代：明

我生好游天作缘，昨日风雨今晴川。泊舟遥爱松际寺，入门稍觉风中泉。恍然便与幽意惬，何况突兀岩崖前。咄哉两洞大奇绝，使我心神犹宕跌。云端仙掌殊可辨，四壁烟霞互明灭。石床丹灶亦宛然，盐堆米积何纤屑。却思造物有底意，为此形模巧施设。仙人已去山鬼来，虎豹疾走蛟龙回。吾欲上下穷两崖，水深可溯闇可开。褰裳濡足亦徒尔，胡不久留但裴回。君不见祝娘遗迹今荒台，当年读书安在哉。三生因果亦茫渺，虚堂寂历松风哀。嗟我何为堕尘趣，十年不踏荆溪路。张公玉女入梦频，闻誇善卷空复妒。今日何日果此缘，山僧地主欣相遇。经时未豁尘土肠，一朝欲向山灵诉。洴浰蒋，吴区潘，二子知我我不谩。百年易尽欢不足，胡不买山偕盘桓。子今有山不肯居，我今无钱欲买难。待我有钱知几时，蹉跎离墨与铜官。
濠梁道中别子将无际南归
作者：李流芳
朝代：明

可惜春光半滞霪，青泥汨汨水涔涔。途经千里归犹近，病觉三分治未深。欲去尚看童仆面，相留秪愧故人心。惊魂怕问前头路，老马驱驰已不禁。同心难得复相携，不道中途有别时。去路愁君初索莫，病躯怜我独支离。当杯畜意浑无语，上马回头各背驰。未免有情那遣此，元来不及有情痴。日日思归又恋君，今朝决意与君分。情怀和病如春雨，踪迹无心似岭云。好去烟霄须自致，得归麋鹿亦能群。繇来出处元同调，俗耳悠悠未许闻。出门各自抱深情，岂为怀居与啖名。我觉途穷应退步，君知道广即前程。秪如白下来寻旧，兼作濠梁远送行。去住随心无不可，莫因去住又心生。春寒花事未蹉跎，西碛西溪正好过。自有閒人能作伴，从教多病不成魔。高梁桥外千行柳，净业门前十顷波。屈指长安行乐地，其如无梦逐君何。历落嵚崎三十年，宁教人笑不教怜。一腔热血犹堪洒，半片寒毡也有缘。贫贱已知安骨相，功名端合让才贤。远公莲社还依旧，且放心头得悄然。
濠梁道中别子将无际南归·其一
作者：李流芳
朝代：明

可惜春光半滞霪，青泥汨汨水涔涔。途经千里归犹近，病觉三分治未深。欲去尚看童仆面，相留秪愧故人心。惊魂怕问前头路，老马驱驰已不禁。
濠梁道中别子将无际南归·其三
作者：李流芳
朝代：明

日日思归又恋君，今朝决意与君分。情怀和病如春雨，踪迹无心似岭云。好去烟霄须自致，得归麋鹿亦能群。繇来出处元同调，俗耳悠悠未许闻。
濠梁道中别子将无际南归·其二
作者：李流芳
朝代：明

同心难得复相携，不道中途有别时。去路愁君初索莫，病躯怜我独支离。当杯畜意浑无语，上马回头各背驰。未免有情那遣此，元来不及有情痴。
濠梁道中别子将无际南归·其五
作者：李流芳
朝代：明

春寒花事未蹉跎，西碛西溪正好过。自有閒人能作伴，从教多病不成魔。高梁桥外千行柳，净业门前十顷波。屈指长安行乐地，其如无梦逐君何。
濠梁道中别子将无际南归·其六
作者：李流芳
朝代：明

历落嵚崎三十年，宁教人笑不教怜。一腔热血犹堪洒，半片寒毡也有缘。贫贱已知安骨相，功名端合让才贤。远公莲社还依旧，且放心头得悄然。
濠梁道中别子将无际南归·其四
作者：李流芳
朝代：明

出门各自抱深情，岂为怀居与啖名。我觉途穷应退步，君知道广即前程。秪如白下来寻旧，兼作濠梁远送行。去住随心无不可，莫因去住又心生。
灵隐次颖法师韵
作者：李流芳
朝代：明

往来白云社，坐卧丹枫林。斋饭经未罢，应门僧屡寻。出寺不觉远，向山情转深。前溪正落日，去住亦无心。
灵雨诗次公路韵
作者：李流芳
朝代：明

占鱼空复咏无羊，其雨朝阳已映墙。泽国沾濡行欲尽，旻天仁覆故难量。才闻步祷过三市，忽见甘霖沛四乡。一路农歌间渔唱，练祁西望彩虹长。郊原日夕下牛羊，蓑笠经时不过墙。蚁欲出封应有兆，月将离毕可能量。谁翻东海蛟龙窟，复见西风禾黍乡。共道神明回造化，歌功咏德一无长。穷檐久已叹牂羊，次第焦枯到荔墙。百亩如云且休矣，一床凉雨可思量。渰凄忽借风为阵，霶霈仍教水作乡。秋至江湖催放棹，蓼汀葭渚兴何长。何时得雨一相羊，拄杖看云自出墙。银竹光中森可数，碧荷叶上泻难量。萦帘澹月迷鲛室，敧枕凉风到蝶乡。赖有新诗撑倦眼，底须何物引杯长。
灵雨诗次公路韵·其一
作者：李流芳
朝代：明

占鱼空复咏无羊，其雨朝阳已映墙。泽国沾濡行欲尽，旻天仁覆故难量。才闻步祷过三市，忽见甘霖沛四乡。一路农歌间渔唱，练祁西望彩虹长。
灵雨诗次公路韵·其三
作者：李流芳
朝代：明

穷檐久已叹牂羊，次第焦枯到荔墙。百亩如云且休矣，一床凉雨可思量。渰凄忽借风为阵，霶霈仍教水作乡。秋至江湖催放棹，蓼汀葭渚兴何长。
灵雨诗次公路韵·其二
作者：李流芳
朝代：明

郊原日夕下牛羊，蓑笠经时不过墙。蚁欲出封应有兆，月将离毕可能量。谁翻东海蛟龙窟，复见西风禾黍乡。共道神明回造化，歌功咏德一无长。
灵雨诗次公路韵·其四
作者：李流芳
朝代：明

何时得雨一相羊，拄杖看云自出墙。银竹光中森可数，碧荷叶上泻难量。萦帘澹月迷鲛室，敧枕凉风到蝶乡。赖有新诗撑倦眼，底须何物引杯长。
灵鹫看红叶期沈无回不至同吴伯霖邹孟阳方回严印持闻子与小饮冷泉亭解后邵古庵江邦申分韵得山字
作者：李流芳
朝代：明

故人红叶下，频期来此山。经旬始载酒，惆怅不同攀。解后惬心赏，欢焉开客颜。寒岩爱晚气，移席临溪湾。泉光照酒白，木叶上衣斑。况接隐者论，暂令人意閒。
燕中为李玄问题画
作者：李流芳
朝代：明

著处春风纵马蹄，客心愁见柳如丝。芒鞋斗笠溪桥路，记得江南二月时。
燕中归为闲孟画烟林小景有感而作
作者：李流芳
朝代：明

我行江北路，转爱江南趣。虽有远近山，而无高低树。山枯石欲死，泉涸涧亦痼。平生山水欢，所遇顿非故。朅来扬子边，望见江南雾。雾中何突兀，金焦与北固。春山一何青，春江一何素。得非笔变化，毋乃墨吞吐。恍如逢故人，此意不能喻。吾家疁城东，小筑溪头住。春流正环门，夏木将莽互。尝耽诗中色，兼识画中句。游好在所生，毋为勤远慕。
玉岑閒行口占
作者：李流芳
朝代：明

玉岑山脚水潆洄，寒日晖晖下稻堆。穿过松冈寻法相，满空黄叶打头来。
王与游新廊夜饮题壁
作者：李流芳
朝代：明

小筑回廊傍桂花，玉山灯火暮烟遮。巡廊题罢人初醉，时有琴声杂煮茶。
用前韵呈诸友
作者：李流芳
朝代：明

少壮轻抛岁月赊，老来那复恋空华。逢场已觉童心尽，揽辔其如急景斜。不向竿头思进步，何时浪子得归家。赵州底事勤行脚，我欲扳他吃椀茶。
用前韵呈诸友
作者：李流芳
朝代：明
体裁：七言律诗

少壮轻抛岁月赊，老来那复恋空华。逢场已觉童心尽，揽辔其如急景斜。不向竿头思进步，何时浪子得归家。赵州底事勤行脚，我欲扳他吃碗茶。
用前韵呈诸道友
作者：李流芳
朝代：明

破衲蒲团只一肩，饥寻芋栗渴求泉。的无长物为吾累，岂有玄机在汝边。兴到偶吟同梵呗，狂来起舞快回旋。风光似较些些子，任意拈来信手捐。
甲子元日试笔作画兼题二绝句示家弟无垢是岁予五十将携家至武林有别业在皋亭桃花坞中山水佳处也
作者：李流芳
朝代：明

买得桃花一坞深，清泉白石久盟心。今朝便是知非日，一往仙源何处寻。黄村桥头树色深，遥怜入竹向山心。能添草阁山腰里，李径桃蹊不用寻。
甲子元日试笔作画兼题二绝句示家弟无垢是岁予五十将携家至武林有别业在皋亭桃花坞中山水佳处也·其一
作者：李流芳
朝代：明

买得桃花一坞深，清泉白石久盟心。今朝便是知非日，一往仙源何处寻。
甲子元日试笔作画兼题二绝句示家弟无垢是岁予五十将携家至武林有别业在皋亭桃花坞中山水佳处也·其二
作者：李流芳
朝代：明

黄村桥头树色深，遥怜入竹向山心。能添草阁山腰里，李径桃蹊不用寻。
画松石为翁吾鼎母夫人寿兼题长句
作者：李流芳
朝代：明

翁君彳子何所适，手持素缣长三尺。属余吮笔为作图，图此青松与白石。翁君有母孀居三十年，青松比贞石比坚。恩勤育子诚可怜，感君使我情潸然。男儿不能安舆列鼎为亲欢，虽有菽水徒迍邅。白头厨中苦辛者，誇数圣善何有焉。翁君翁君慎勿迂，东西奔走将何须。江寒木落岁云徂，倚门之望不可孤。入门一笑慈颜舒，春酒春盘次第敷。高堂素壁挂此图，君当亟归勿踟蹰。吾闻君有仙人不死之术可以奉阿母，何如此乐真良图。
病中柬徐孺谷将有白下之役
作者：李流芳
朝代：明

疏疏庭欲雨，花落闇高梧。月气昏三伏，天凉无一娱。病将愁共到，人与梦俱徂。心怯丹阳道，知君好去无。
登慈云岭还访严印持忍公无敕邹孟阳闻子将于南山小筑信宿为子将题画作
作者：李流芳
朝代：明

慈云何盘盘，崒嵂罗众致。白石如叠浪，青林若簪髻。落日宜远山，况与秋爽会。忆昨湖上亭，解后多意气。感君十年心，发我千里思。江山日待人，突兀为我辈。从来费梦寐，到此烦应对。奇怀郁种种，笔墨差远寄。披襟欲嗒然，相与寻冥契。
登润州玉山亭子感怀
作者：李流芳
朝代：明

廿年江上玉山亭，来往经心似送迎。陡觉层栏增爽豁，试临落日尚峥嵘。閒鸥逐浪仍东下，鸣雁随帆故北征。自笑劳劳头半白，依然飘泊一书生。
登铜井访三乘上人
作者：李流芳
朝代：明

盘礴铜井道，旧游记平樾。褰衣出木杪，坐觉耳目豁。半岭界湖光，众山争出没。湖天西北宽，山势东南匝。莫釐与缥缈，相望何巀嶪。指顾烟云间，可以一苇截。山头石累累，历乱如积雪。俯视千林花，上下同一洁。山僧出迎我，问姓始相识。谁言三度游，已作七年别。当时同游者，眼中异存殁。山川阅来往，笑我老日月。悠悠旦宅人，何乃为化怛。终当离有漏，就此得真歇。
白门七夕感怀
作者：李流芳
朝代：明

旧日维舟处，悬情独柳条。秋风又京国，客思正江潮。长路有时到，欢期难再邀。裴徊望牛女，愁绝向中宵。
皋亭送张尔完东归尔完从慧法师听讲弥陁疏钞初受五戒
作者：李流芳
朝代：明

相近不识面，相逢恰称心。亦知文笔妙，不谓道情深。得共莲花社，远来祗树林。飞泉初雨后，落日复松阴。幽赏正未已，玄言殊可寻。别君何草草，归路慎浮沉。
盘螭山访觉如上人不遇
作者：李流芳
朝代：明

三年十月盘螭路，石脚纡回矮松树。谁开绝凹香茅宇，四壁围丹门漾素。重来春浓山正午，湖光欲曙花将暮。两度寻僧僧不遇，小憩幽窗觉禅趣。庭中残桃自送迎，湖面浮峰无去住。君不见六浮山阁今非主，六浮居士居无处。欲乞一单终馀年，坐对青山参活句。
石冈园池同仲和泛舟作
作者：李流芳
朝代：明

共道春园好，偏宜泛一尊。轻阴低竹坞，落日驻花源。水动鱼迎棹，人归鹤候门。相看无限意，愁杀近黄昏。
秋别
作者：李流芳
朝代：明

黄溪不肯长，白日易云暮。分手只此时，扁舟东西路。送君不能远，况敢留君住。别泪何可吞，罗衣湿成故。
秋日卧痾西音以诗枉讯次答
作者：李流芳
朝代：明

秋来怀抱向谁开，三径虽成任草莱。短发欲梳因病废，新诗一笑为君回。庭空始觉风生树，石润偏怜雨上苔。迟暮年光悲转促，渐看林叶变条枚。一丘安稳且徘徊，掩耳谁知蚁穴雷。已觉懒随衰共至，何妨閒与病俱来。难抛旧习惟诗句，可压新愁是酒杯。鸥鹭欲亲鸠鴳笑，行藏遮莫受人猜。
秋日卧痾西音以诗枉讯次答·其一
作者：李流芳
朝代：明

秋来怀抱向谁开，三径虽成任草莱。短发欲梳因病废，新诗一笑为君回。庭空始觉风生树，石润偏怜雨上苔。迟暮年光悲转促，渐看林叶变条枚。
秋日卧痾西音以诗枉讯次答·其二
作者：李流芳
朝代：明

一丘安稳且徘徊，掩耳谁知蚁穴雷。已觉懒随衰共至，何妨閒与病俱来。难抛旧习惟诗句，可压新愁是酒杯。鸥鹭欲亲鸠鴳笑，行藏遮莫受人猜。
秋日喜子鱼孟阳君美仲和过檀园宿留即事
作者：李流芳
朝代：明

长日郊居少送迎，喜闻客至启柴荆。百年潦倒谙交态，廿里过从见故情。凉雨洗尘秋院静，飞虫远烛夜堂清。休论旧事增惆怅，醉起巡廊绕月行。
秋风行送张子崧之白下
作者：李流芳
朝代：明

秋风水绿秦淮里，香阁珠帘映淮水。隔岸倡楼十万家，日日笙歌醉罗绮。吾侪酒徒老亦狂，不论文饮红裙彊。闱中就草日未落，脱帽急走青楼倡。曲头小姬歌擅名，双鬟倚酣徐发声。风生月出夜将半，掉头曲罢钟山青。人生此乐岂常有，送子江千重回首。男儿富贵自有时，但遇风流莫相负。燕台漠漠尘纷纷，天寒路长愁杀人。我今别子且欲往，为子先驱多苦辛。
种花用前韵
作者：李流芳
朝代：明

为园数亩未言赊，凿沼疏泉手灌花。花欲疏疏仍密密，枝须整整复斜斜。渐看节序皆芳候，不放风光到别家。最爱南荣冬日暖，蜡梅一树映山茶。
移舟入荷池同孟阳方回小泛
作者：李流芳
朝代：明

风池弄小艇，偃仰芰荷丛。叶与远山碧，花将落照红。衣裳散香泽，楼阁拟虚空。渐觉离尘世，来游净土中。
自新安江至钱塘舟行绝句
作者：李流芳
朝代：明

才过草市溪边舍，复转岑山月下砻。维舟直傍滩声宿，要使乡心一夜空。峰回滩转石玲珑，傍楫随篙诘曲通。正是贪奇心不定，轻舟直下去如风。待邀山色樽前住，不放滩声枕上过。看山听水推篷坐，其奈寒天霜月何。水面奇峰云作帏，波心文石锦成堆。篙师下濑莫容易，迟我停桡饱看回。猿虎无声鸟不栖，千峰回合夜滩低。正愁深黑迷前路，忽见峰头月照溪。喜看沙鸟迎人立，怕见山猿连臂来。闻道三声催客泪，此中客泪不须催。五里潭连七里潭，下滩船压上滩船。米滩险急三湾隘，飞渡危崖乱石颠。界口东来水势宽，山夷水远到淳安。溪船泊处乡音改，愁听敲篷夜雨寒。晓发严州七里泷，万山云雾一溪风。钓台直上三千尺，何处江潭有钓翁。桐庐山下吕公亭，古井犹传仙酒名。若得逡巡沽一盏，不愁帆底冻云生。薄云寒日澹山晖，连夜东风作雪飞。腊意匆匆归棹懒，富春江上客帆稀。富阳天豁一江明，江上青山纵复横。早晚随潮下三折，六桥寒树远含情。
自新安江至钱塘舟行绝句·其一
作者：李流芳
朝代：明

才过草市溪边舍，复转岑山月下砻。维舟直傍滩声宿，要使乡心一夜空。
自新安江至钱塘舟行绝句·其七
作者：李流芳
朝代：明

五里潭连七里潭，下滩船压上滩船。米滩险急三湾隘，飞渡危崖乱石颠。
自新安江至钱塘舟行绝句·其三
作者：李流芳
朝代：明

待邀山色樽前住，不放滩声枕上过。看山听水推篷坐，其奈寒天霜月何。
自新安江至钱塘舟行绝句·其九
作者：李流芳
朝代：明

晓发严州七里泷，万山云雾一溪风。钓台直上三千尺，何处江潭有钓翁。
自新安江至钱塘舟行绝句·其二
作者：李流芳
朝代：明

峰回滩转石玲珑，傍楫随篙诘曲通。正是贪奇心不定，轻舟直下去如风。
自新安江至钱塘舟行绝句·其五
作者：李流芳
朝代：明

猿虎无声鸟不栖，千峰回合夜滩低。正愁深黑迷前路，忽见峰头月照溪。
自新安江至钱塘舟行绝句·其八
作者：李流芳
朝代：明

界口东来水势宽，山夷水远到淳安。溪船泊处乡音改，愁听敲篷夜雨寒。
自新安江至钱塘舟行绝句·其六
作者：李流芳
朝代：明

喜看沙鸟迎人立，怕见山猿连臂来。闻道三声催客泪，此中客泪不须催。
自新安江至钱塘舟行绝句·其十
作者：李流芳
朝代：明

桐庐山下吕公亭，古井犹传仙酒名。若得逡巡沽一盏，不愁帆底冻云生。
自新安江至钱塘舟行绝句·其十一
作者：李流芳
朝代：明

薄云寒日澹山晖，连夜东风作雪飞。腊意匆匆归棹懒，富春江上客帆稀。
自新安江至钱塘舟行绝句·其十二
作者：李流芳
朝代：明

富阳天豁一江明，江上青山纵复横。早晚随潮下三折，六桥寒树远含情。
自新安江至钱塘舟行绝句·其四
作者：李流芳
朝代：明

水面奇峰云作帏，波心文石锦成堆。篙师下濑莫容易，迟我停桡饱看回。
自皋亭至塘栖舟中寓目有作
作者：李流芳
朝代：明

山雨惊客梦，晓晴山亦喜。山僧惜我行，送我溪之涘。轻舟如落叶，稳坐宛在水。波纹动双趺，遥山逐面徙。前林霜叶熟，风来散成绮。丹黄积雨涯，时与菱荇抵。不知塘栖路，沿山复几里。离忧付汗漫，归兴亦容与。
自青芝看花至茶山憩山头石上感旧
作者：李流芳
朝代：明

缘山数十里，步步入香径。看花宜舆行，神逸目始定。茶山不数仞，登览撮其胜。襟湖带长岫，高下目无剩。众花争献态，卷石似得柄。大千观掌现，世界琉璃净。昔来我独赏，近乃游者竞。廿年怀卜筑，贫老苦奔迸。愧此五浮丘，后期犹可订。
自齐云乘筏至落石台留宿
作者：李流芳
朝代：明

五里十亭子，下山忘险艰。爱此溪山晴，故作乘筏还。寒沙束回湍，下见文石斑。旭日来映之，浮动水石间。吾徒二三子，坐稳兴何閒。方过蓝渡桥，复见落石湾。落石势已奇，况此清流环。松萝挂绝壁，古色照我颜。前林正丹黄，烟郭粘远山。我欲留此石，一杯酬潺湲。襆被叩上方，待月同跻攀。
舟中杂兴
作者：李流芳
朝代：明

辞家两见月，兀兀闸河边。长路难计日，逆流如上天。扶携幸相得，宴坐亦翛然。始识浮家意，伸钩拟钓船。推篷残卷后，秋爽正相宜。饭燥香粳钵，羹匀玉糁匙。饱餐无一事，翻忆在家时。多少风尘子，天涯长苦饥。
舟中杂兴·其一
作者：李流芳
朝代：明

辞家两见月，兀兀闸河边。长路难计日，逆流如上天。扶携幸相得，宴坐亦翛然。始识浮家意，伸钩拟钓船。
舟中杂兴·其二
作者：李流芳
朝代：明

推篷残卷后，秋爽正相宜。饭燥香粳钵，羹匀玉糁匙。饱餐无一事，翻忆在家时。多少风尘子，天涯长苦饥。
舟发斜桥至虎山喜晴一路看花作
作者：李流芳
朝代：明

旭日在船窗，睡起喜欲旋。推篷望诸山，山山如曳练。我来政及时，千林开已遍。花亦爱客来，天应为花眷。先教雨洗妆，复遣晴开面。幽寻足未试，一览目先眩。商量花近远，次第游方便。庶作十日留，荅此花缱绻。
芙蓉花下独饮戏柬里中兄弟
作者：李流芳
朝代：明

爱此芙蓉花，簇簇水之湄。上有竹参差，下有水涟漪。水竹相映发，红白交光辉。自我牵物役，三年不见兹。前日吴门归，常恐后花期。家人向我言，花开尚未齐。连朝登楼望，风雨何凄其。恐复花憔悴，徙倚多嗟咨。花神好护惜，留此迟晴曦。今日秋爽佳，转觉花多姿。过雨著深浅，因风故高低。既耀朝阳色，更与落日宜。一生爱花心，输写当此时。何以酬花神，但有酒满卮。自从抱病来，甘与曲蘖辞。对此不快饮，空负看花为。但愿十日晴，兼谢尘鞅羁。客至不出迎，闭门客勿疑。虽有爱花人，不如我情痴。我思古人言，胜事空自知。
苦雨行
作者：李流芳
朝代：明

冬春苦不雨，井竭水值钱。入夏雨不休，出门水接天。咄哉造物功，旱涝何其偏。贫家少生事，俯仰资薄田。平陆成江湖，一望令心酸。二麦既已尽，稚苗不得安。岁功苟如此，何以供粥饘。阿母向我言，汝忧长未殚。且勿计岁功，目前亦艰难。斗米如斗珠，束薪如束缣。瓶中蓄已罄，爨下寒无烟。小妇谋夕舂，大妇愁朝餐。前日雨压垣，舍北泥盘盘。昨夜雨穿屋，帐底流潺潺。篱落坏不理，衣裳湿难乾。黾勉慰阿母，独坐穷忧端。海内方嗷嗷，常苦征赋繁。去年北大水，三辅民骚然。司农乏远筹，往往苛东南。连年稍成稔，额外不肯宽。虽有卒岁储，倾囊输上官。吾观闾左情，岂堪一凶年。惜哉此长虑，谁为叩帝阍。传闻四郡间，告荒牍如山。贤侯轸民瘼，步祷良亦虔。庶几回天心，拯此鱼鳖患。褰裳出屋头，仰视云根蟠。水鸟立我傍，鸣蛙跳我前。础石润欲滴，青灯光不炎。晴占杳难期，雨势殊未厌。翻思二三子，裹足不到门。何时一相呼，诉此情缠绵。且当冒雨出，弄舟村东湾。远水正澹荡，树色相新鲜。浊酒尚可赊，聊以开心颜。
荆门舟中见菊偶成
作者：李流芳
朝代：明

江路重阳月，荒城菊未花。一枝今始见，小摘向人誇。研水添生意，乡心对物华。遥怜开烂漫，浊酒过邻家。
莼羹歌
作者：李流芳
朝代：明

怪我生长居江东，不识江东莼菜美。今年四月来西湖，西湖莼生满湖水。朝朝暮暮来采莼，西湖城中无一人。西湖莼菜萧山卖，千担万担湘湖滨。吾友数人偏好事，时呼轻舠致此味。柔花嫩叶出水新，小摘轻淹杂生气。微施姜桂犹清真，未下盐豉已高贵。吾家平头解烹煮，间出新意殊可喜。一朝能作千里羹，顿使吾徒摇食指。琉璃盌成碧玉光，五味纷错生馨香。出盘四座已叹息，举箸不敢争先尝。浅斟细嚼意未足，指点杯盘恋馀馥。但知脆滑利齿牙，不觉清虚累口腹。血肉腥臊草木苦，此味超然离品目。京师黄芽软似酥，家园燕笋白于玉。差堪与汝为执友，菁根杞苗皆臣仆。君不见区区芋魁亦遭遇，西湖莼生人不顾。季鹰之后有吾徒，此物千年免沈锢。君为我饮我作歌，得此十斗不足多。世人耳食不贵近，更须远挹湘湖波。
莼羹歌
作者：李流芳
朝代：明
体裁：古风

怪我生长居江东，不识江东莼菜美。今年四月来西湖，西湖莼生满湖水。朝朝暮暮来采莼，西湖城中无一人。西湖莼菜萧山卖，千担万担湘湖滨。吾友数人偏好事，时呼轻舠致此味。柔花嫩叶出水新，小摘轻淹杂生气。微施姜桂犹清真，未下盐豉已高贵。吾家平头解烹煮，间出新意殊可喜。一朝能作千里羹，顿使吾徒摇食指。琉璃碗成碧玉光，五味纷错生馨香。出盘四座已叹息，举箸不敢争先尝。浅斟细嚼意未足，指点杯盘恋馀馥。但知脆滑利齿牙，不觉清虚累口腹。血肉腥臊草木苦，此味超然离品目。京师黄芽软似酥，家园燕笋白于玉。差堪与汝为执友，菁根杞苗皆臣仆。君不见区区芋魁亦遭遇，西湖莼生人不顾。季鹰之后有吾徒，此物千年免沈锢。君为我饮我作歌，得此十斗不足多。世人耳食不贵近，更须远挹湘湖波。
虎山踏月行示同游邹孟阳张鲁生
作者：李流芳
朝代：明

灵岩脚下斜桥路，一路横拖山水去。秋风秋月几度来，风月关心旧游处。穹窿欲尽湖山开，落日闪闪青烟来。虎山桥头山色闇，明月迟我犹徘徊。凭桥东望遮山立，明月正向遮山出。遮山遮月不遮光，陆离宝气初离室。须臾山尖露半弯，突兀捧出黄金盘。四山苍然一水白，玉刻桥梁银作栏。吁嗟乎张生昔年与汝桥上行，虎山十年月再明。同游几人复谁在，乡月照我空多情。吁嗟乎邹子，子今真见虎山矣，虎山烟月竟何似。当年画出虎山时，桥上之人吾与汝。子兮子兮奈此良夜何，矶头夜深风露多。游人欲归残酒醒，试听中流踏月歌。
西泠桥题画
作者：李流芳
朝代：明

多宝峰头石欲摧，西泠桥边树不开。轻烟薄雾斜阳下，曾泛扁舟小筑来。
西湖喜遇谭友夏赋赠
作者：李流芳
朝代：明

谁言谭郎貌似我，执手问人还似无。寸心明白已如此，区区形似终模糊。我昔知子因子诗，晓月残雪风鸣枝。境清音寥意飘忽，虎井数篇犹可思。吴江楚峤两辽阔，期子不来空岁月。西湖烟水我为乡，岂知此中有谭郎。十年相求始相得，停车下船各叹息。歘然魂魄化为一，异者衣裳与巾舄。城中兄弟情好偏，非我与子神不全。两山红叶正相待，子诗我画交无嫌。我家震泽梅花里，湖气花光三十里。留子共度梅花时，且待春深上湘水。
西湖寄怀闲孟子薪
作者：李流芳
朝代：明

乡书一把一欷歔，见说秋风病未除。酒盏可仍随伴去，花畦能复课人锄。贫年生事知何在，老境交情忍向疏。不肯离家来作客，少愁少病得如余。
西湖寄沈无回于黄岩
作者：李流芳
朝代：明

台荡古名胜，但言心已驰。一毡难稳坐，双屐好相随。去郭闻尚远，出游知几时。因风须示我，妙画与新诗。长安携手日，去住各踟蹰。念子胸怀阔，如予生计疏。不知山县里，风物竟何如。但愿少人事，还能读我书。
西湖寄沈无回于黄岩·其一
作者：李流芳
朝代：明

台荡古名胜，但言心已驰。一毡难稳坐，双屐好相随。去郭闻尚远，出游知几时。因风须示我，妙画与新诗。
西湖寄沈无回于黄岩·其二
作者：李流芳
朝代：明

长安携手日，去住各踟蹰。念子胸怀阔，如予生计疏。不知山县里，风物竟何如。但愿少人事，还能读我书。
西湖小筑次韵答子与
作者：李流芳
朝代：明

不是我频到，安知君病多。如君好神气，且莫厌沉痾。山润经时雨，楼香四面荷。还应思小筑，稍健即来过。
西湖有长年小许每以小舠载予往来湖中临行乞画戏题
作者：李流芳
朝代：明

常在西湖烟水边，爱呼小艇破湖天。今朝画出西泠路，乞与长年作酒钱。
西湖泛舟走笔戏呈同游诸子
作者：李流芳
朝代：明

自我别西湖，且复经年矣。譬如心念人，一见真可喜。故人知我癖，置我浮家里。著意筹云山，恣情逐烟水。昨夜泊湖心，清月照瀰瀰。今朝向南屏，馀霞乍收绮。城头日欲上，山腰雾未巳。忽然飞雨至，烟云互迤逦。遥山正一抹，长林涤如洗。坐觉雷峰失，已诧皋亭紫。咄嗟旦暮间，变态纷如此。山光与水气，相将弄奇诡。平生爱山心，对此即欲死。觅句畏唐突，作图但形似。不如浇以酒，一笑铲磈礧。吾友五六人，大半羁城市。可怜两闻子，喀喀亲药饵。三严皆好奇，何为亦徙倚。良会不再得，参商限尺咫。使我情怅然，人事难具美。举觞属同游，当共惜此晷。
西湖答家兄茂初见寄
作者：李流芳
朝代：明

辞家正是蔷薇时，又见薰风菡萏池。惯别自轻千里道，爱游偏与五湖期。绿匀堤树朝烟歇，紫入山楼莫塔垂。可惜西湖好诗料，弟酬兄唱各参差。
西湖走笔赠雪峤上人渡江寻云门山
作者：李流芳
朝代：明

云门山，渺何许。送君行，隔江渚。十年双髻今何如，千山万山同逆旅。西湖殢人我亦留，君胡不留掉头去。我尝爱君机锋如剑铓，君亦爱我笔墨如风雨。多生与君数相见，此日分携何足数。空山无人云作主，猿狐悲啼虎豹怒。衲衣绽尽蒲团空，何必乐邦乃我土。
西湖邂逅山阴俞不仝连日欢饮席上口占
作者：李流芳
朝代：明

九年不见此髯公，十日西湖九日同。待缩九年为九日，君归何事苦匆匆。轻寒微霭养花天，十里桃堤似锦缠。花事未阑君且住，酒船今在六桥边。百年节序喜清明，不负花时有几人。杂板新腔歌百遍，深杯腊酒饮千巡。千岩万壑不曾看，一水悠悠欲渡难。与子相期仍未定，不如且尽眼前欢。
西湖邂逅山阴俞不仝连日欢饮席上口占·其一
作者：李流芳
朝代：明

九年不见此髯公，十日西湖九日同。待缩九年为九日，君归何事苦匆匆。
西湖邂逅山阴俞不仝连日欢饮席上口占·其三
作者：李流芳
朝代：明

百年节序喜清明，不负花时有几人。杂板新腔歌百遍，深杯腊酒饮千巡。
西湖邂逅山阴俞不仝连日欢饮席上口占·其二
作者：李流芳
朝代：明

轻寒微霭养花天，十里桃堤似锦缠。花事未阑君且住，酒船今在六桥边。
西湖邂逅山阴俞不仝连日欢饮席上口占·其四
作者：李流芳
朝代：明

千岩万壑不曾看，一水悠悠欲渡难。与子相期仍未定，不如且尽眼前欢。
西碛看花宿六浮阁上走笔示闲孟兼呈同游诸子
作者：李流芳
朝代：明

去年梅花新，爱杀钱家渚。花光与水色，映彻乃如许。我欲作一诗，绪多不能举。因之发浩想，就此结茆宇。西碛亦旷莽，数亩足容与。朅来寻旧游，况复多伴侣。信足潭东西，入眦浮四五。花繁塞远近，径折迷处所。或疑云浮空，复道雪封坞。吾徒好奇者，遇境爱多取。到此徒跌宕，耳目不自主。翻思去年人，重来仅予汝。程龚与髯朱，何意守环堵。清游信难期，汝乃以予鼓。昨夜怀阴晴，江头过风雨。入春多佳日，造物岂予侮。兹行偶得遂，予歌汝可舞。兴阑更秉烛，相对寒阁语。山风飒然清，似劝手中醑。买山已得计，吾驾不可圉。
访慧法师于皋亭桐坞作
作者：李流芳
朝代：明

不见皋亭慧法师，每勤书札慰相思。蹉跎又作三年别，惭愧终无一往时。忽忆虎溪成旧社，且寻茅屋赋新诗。关门短棹冲炎去，黄鹤峰头月上迟。
访秦心卿溪上懒园不遇有作
作者：李流芳
朝代：明

溪上好园亭，君家闻最胜。经过已廿年，今始识三径。翳然林水间，爱此飞阁映。位置不在多，贵与风物称。主人意疏豁，事事得真性。我来不相值，维舟柳边暝。见戴自无须，悠然发孤咏。
读书仲和郊居寄怀孺谷
作者：李流芳
朝代：明

相对忽相忆，春山不见君。飞花何太急，啼鸟故成群。癖似嵇生懒，知惭鲍叔勤。昔年题壁处，寥落隔松云。
赠别不了上人
作者：李流芳
朝代：明

昔我参夜台，十年怀一喝。何来不了师，洒然得衣钵。相逢杏花里，缠我问死活。从来烂葛藤，今朝儗一豁。别我复何往，江路春风阔。
赠别吴正子
作者：李流芳
朝代：明

华屏山头月初上，喜子能来共村醠。河西桥外雪片飞，愁子冲寒匹马归。忆昨丰干初见子，向我喃喃情不已。欲扶风雅回波澜，不为区区念桑梓。君不见丰溪村中十万家，朱门粱肉纷如麻。吴生闭门守四壁，百城万卷徒相誇。囊空不肯留一钱，好客时时沽十千。腰间湛卢脱手赠，匣里自保朱丝弦。我今别子行复东，扁舟直下随飞鸿。新安江清钓台矗，此时念子心忡忡。吁嗟乎吾侪意气岂轻掷，一腔虽丹双眼白。君看世路皆悠悠，别后头颅好珍惜。
赠别洞庭葛实甫
作者：李流芳
朝代：明

我怀洞庭月，欲醉莫釐峰。幽意久不惬，高人今乍逢。新诗正堪把，归棹阻相从。却羡秋山下，丹黄已万重。
赠城南夏君君善种树作小景盆盎中疏密掩映颇有画致
作者：李流芳
朝代：明

每到城南访隐沦，一湾江岸草鳞鳞。比邻竹色当门绿，傍槛荷香出水新。贫向交游誇好事，巧于林壑见天真。看君杯酒飞扬意，结客场中少此人。
赠沈公路
作者：李流芳
朝代：明

高斋夏木爱扶疏，阁有悬花沼泛蕖。窈窕一丘堪庾赋，萧閒十亩类潘居。千秋鸟迹搜奇字，四海虫天播异书。闻道尪羸多寿考，已无渣滓碍清虚。园林风物喜秋晴，水槛山廊贮远清。诗思不因多病减，道心应以得閒生。婆娑老桂花将绽，指点高天月渐盈。初度更逢佳节近，百杯端拟为君倾。
赠沈公路·其一
作者：李流芳
朝代：明

高斋夏木爱扶疏，阁有悬花沼泛蕖。窈窕一丘堪庾赋，萧閒十亩类潘居。千秋鸟迹搜奇字，四海虫天播异书。闻道尪羸多寿考，已无渣滓碍清虚。
赠沈公路·其二
作者：李流芳
朝代：明

园林风物喜秋晴，水槛山廊贮远清。诗思不因多病减，道心应以得閒生。婆娑老桂花将绽，指点高天月渐盈。初度更逢佳节近，百杯端拟为君倾。
赠谢明府生曰
作者：李流芳
朝代：明

莱芜尘满讼庭空，秪见公堂祝华封。候转昨朝冬已立，节过旬日九还重。千村稌黍弥寒望，一路讴歌间夕舂。篱菊正黄枫又紫，百年初度几人逢。
赠鹤石翁
作者：李流芳
朝代：明

十年不见鹤石翁，旧日酒肠今在否。当年名饮推吾徒，岂意参商成白首。我今且老何况君，惜哉当年臂鹰手。每忆君家压手杯，一饮千杯不停口。酒后澜翻说古今，目睛煌煌烂如斗。年来沉饮但闭门，我来叩门亦不有。却思结客少年时，变灭白衣与苍狗。我尝许君赠一言，不觉蹉跎廿年后。如君沉溟古所无，我欲名君君不受。常恐心期却负君，喜君六十犹抖擞。匡床拥膝晚未起，秋光荧荧照蓬牖。壮士且复能饮乎，酌以大斗祈黄耇。
赠？上人
作者：李流芳
朝代：明

未识？师面，新诗已竞传。竹间开卷帙，屋外迥江天。山雨一相见，风尘意豁然。欲随师卜筑，潇洒共安禅。
赠�上人
作者：李流芳
朝代：明
体裁：五言律诗

未识�师面，新诗已竞传。竹间开卷帙，屋外迥江天。山雨一相见，风尘意豁然。欲随师卜筑，潇洒共安禅。
过皋亭龙居湾宿永庆禅院同一濂澄心恒可诸上人步月二首
作者：李流芳
朝代：明

归装出西湖，间道向黄鹤。屡愆桐坞期，偶遂龙居诺。轻舟凌晨风，遥山满晴郭。丹林尚可数，寒条纷无托。披松指微径，听水扪闇壑。新构争远势，平台揽摇落。霜馀山容浅，天清海气薄。暂歇尘劳心，始知寂灭乐。每多方外游，见僧即如故。灯明一龛下，夜长惬深晤。不知山月上，千林已流素。出门寻旧溪，爱踏松影路。气和空宇澄，寒魄如春露。去寺不数武，回瞩惊莽互。幽泉洗我心，微钟杳然度。
过皋亭龙居湾宿永庆禅院同一濂澄心恒可诸上人步月二首·其一
作者：李流芳
朝代：明

归装出西湖，间道向黄鹤。屡愆桐坞期，偶遂龙居诺。轻舟凌晨风，遥山满晴郭。丹林尚可数，寒条纷无托。披松指微径，听水扪闇壑。新构争远势，平台揽摇落。霜馀山容浅，天清海气薄。暂歇尘劳心，始知寂灭乐。
过皋亭龙居湾宿永庆禅院同一濂澄心恒可诸上人步月二首·其二
作者：李流芳
朝代：明

每多方外游，见僧即如故。灯明一龛下，夜长惬深晤。不知山月上，千林已流素。出门寻旧溪，爱踏松影路。气和空宇澄，寒魄如春露。去寺不数武，回瞩惊莽互。幽泉洗我心，微钟杳然度。
过积善庵悼双林长老
作者：李流芳
朝代：明

郭外轻阴爽气多，风光谷雨近清和。新林遥指花宫出，旧侣曾陪竹院过。一路野芳红似锦，几湾春水碧于罗。到门啼鸟浑相识，遗墨空房涕欲沱。
过郎当岭口占示汪无际
作者：李流芳
朝代：明

去年汪生到云栖，相戒莫翻郎当岭。今年我与翻郎当，始知此山实奇颖。是日风云气变幻，兼之岩壑势雄猛。云移日影千山来，风入泉声百道冷。爱此盘旋忘阻折，足虽郎当意驰骋。吾生浪迹讵可量，太华终南有绝顶。兹山郎当未足道，谁为此名乃予儆。汪生汪生几误君，使我临风发深省。
述梦
作者：李流芳
朝代：明

亭亭缟衣人，山头坐凉月。招手谓我来，咫尺步难越。相怜意分明，相望魂恍惚。梦觉理何凭，烦忧向明发。
送人游南雍
作者：李流芳
朝代：明

秦淮新月待君过，娄水凉风送客多。燕子涛声秋澒洞，伞山晴色晓嵯峨。诗名入社高珠玉，乐事当筵艳绮罗。桂白萸红期又近，巷无饮酒欲如何。
送同年陈公虞司理被召北上
作者：李流芳
朝代：明

徵书昨日下钱塘，仙吏乘春指建章。柳色西陵归骑绿，桃花娄水去帆香。于公阴德高阀阅，仲子昌言著庙廊。独有素心常不改，世途炎热自清凉。
送吴西音之楚
作者：李流芳
朝代：明

吾衰已分老沧洲，念子因人作远游。吴墅莺花三月赏，楚江烟树一帆愁。高情久欲参云岳，浪迹何妨逐海鸥。闻说买山将卜隐，大都不用有心求。
送座师林先生被召北上
作者：李流芳
朝代：明

男儿生世中，所贵在心期。区区文字间，未足定相知。蹇余好迂阔，赋性不适时。落魄十载馀，一朝生光辉。感彼国士恩，耿耿怀在兹。吾闻昔人言，诎伸各有宜。有怀不得伸，何用相知为。末俗文貌繁，伛偻效尊卑。相对少真味，嗫嚅恐见疑。先生豁达人，容我放言辞。况兹分手路，长当隔云泥。临风效微忱，蓄意纷如丝。梁溪东南冲，自昔称剧邑。先生脱儒冠，吏治如夙习。下车问疾苦，豪右争慑息。秋霜比皎洁，春风让披拂。啧啧道路间，口碑岂漫灭。当今服官者，安坐耀朱芾。吾闻先生勤，六年如一日。长官费送迎，簿书苦敦迫。戴星出视事，日旰常不食。永言秉此心，岂但一称职。天子综吏治，徵书下南国。异等推先生，循良亦生色。但闻朝署閒，台谏员半缺。去年得俞旨，至今壅膏泽。擢官仍空衔，毋乃非名实。感时叹多艰，增我意抑塞。去年西北饥，今年东南水。极目三吴间，洪涛荡千里。田稚委阳侯，鱼鳖半赤子。更闻边储空，司农乏经理。眷焉财赋区，脂膏宁馀几。嗷嗷沟中瘠，当复虞庚癸。古人喻穫薪，斯言亦有旨。帝阍远难排，父母幸孔迩。借寇已不再，攀辕讵能已。提携满道傍，号呼拥行李。恻怆慈母心，行行且徙倚。徙倚亦何为，建白从此始。簪笔入承明，抗章上殿陛。圣主容直言，痛哭况时事。上言天方难，下言灾可弭。沛然发德音，宽恤暨东鄙。道莩庶以苏，菜色行当起。先生弘此猷，苍生拭目俟。
送张子石北上
作者：李流芳
朝代：明

衰柳不堪折，烟霜留旧容。毵毵扬子岸，犹惹渡江风。马首初向北，不知关路重。黄河冰连山，金台尘蔽空。路难良可叹，汗漫思无穷。我昔事驰骋，临老万事慵。贵交久削迹，一丘息微躬。长安尺一书，十年不复通。当今谁爱士，此道如盲聋。知子徒有心，致身竟何从。子实慕风节，非独文采丰。遇合亦寻常，壮夫岂苟同。去去勿复道，行矣慎秋冬。
送张宗在偕其伯兄宗自之官晋安
作者：李流芳
朝代：明

君家有仙吏，栽花晋安县。十月发吴江，千山树如茜。知子重友于，兼亦爱游玩。相携山水乡，埙篪何婉娈。子于季孟间，鼎足名夙擅。晚成自有时，涉历乃益练。贤兄豁达人，剸割岂不惯。操刀或踌躇，旁观子亦善。熏风榕树下，秋气芳兰畔。猩红荔子盘，雪白江瑶馔。闭门但加餐，勿使乡心乱。
送张宗自之任晋安
作者：李流芳
朝代：明

晋安文物表闽乡，试宰悬知治剧良。马首江郎千丈碧，船头黯澹百滩长。床琴半入幽兰韵，家酝新添荔子香。他日政成民不扰，风流何必数河阳。
送徐克勤试京兆
作者：李流芳
朝代：明

玉韫珠藏出有期，子今行矣复何疑。文章价定无容论，富贵时来不厌迟。晓月正临扬子渡，晚风遥爱后湖湄。天公也助人行色，预遣凉飔扫赫曦。
送徐陵如朱尔凝北上
作者：李流芳
朝代：明

黄河木落见征帆，莫道风寒去路难。一曲琵琶刁酒辣，西山迎马雪中看。献岁趋朝玉殿开，垂裳亲见圣人来。怀中三策无因献，直待临轩对御裁。相如词赋自凌云，狗监谁言可致身。圣世只今无忌讳，上书流涕是何人。江左才人冀北群，一朝顾盼重风云。知君别欲传衣钵，聊借光辉烛我军。二月风光在柳条，高梁流水石栏桥。杏园宴罢春游遍，叱拨银鞍一路骄。随地流泉万斛多，棘围春暖墨生波。会须力挽江河势，莫负飞龙第一科。胪传唱彻九霄清，三殿云高五色明。此日承恩多气象，玉阶先曳锦袍行。每将龌龊陋前人，得意休誇浩荡春。期子功名上钟鼎，看余丘壑亦天真。
送徐陵如朱尔凝北上·其一
作者：李流芳
朝代：明

黄河木落见征帆，莫道风寒去路难。一曲琵琶刁酒辣，西山迎马雪中看。
送徐陵如朱尔凝北上·其七
作者：李流芳
朝代：明

胪传唱彻九霄清，三殿云高五色明。此日承恩多气象，玉阶先曳锦袍行。
送徐陵如朱尔凝北上·其三
作者：李流芳
朝代：明

相如词赋自凌云，狗监谁言可致身。圣世只今无忌讳，上书流涕是何人。
送徐陵如朱尔凝北上·其二
作者：李流芳
朝代：明

献岁趋朝玉殿开，垂裳亲见圣人来。怀中三策无因献，直待临轩对御裁。
送徐陵如朱尔凝北上·其五
作者：李流芳
朝代：明

二月风光在柳条，高梁流水石栏桥。杏园宴罢春游遍，叱拨银鞍一路骄。
送徐陵如朱尔凝北上·其八
作者：李流芳
朝代：明

每将龌龊陋前人，得意休誇浩荡春。期子功名上钟鼎，看余丘壑亦天真。
送徐陵如朱尔凝北上·其六
作者：李流芳
朝代：明

随地流泉万斛多，棘围春暖墨生波。会须力挽江河势，莫负飞龙第一科。
送徐陵如朱尔凝北上·其四
作者：李流芳
朝代：明

江左才人冀北群，一朝顾盼重风云。知君别欲传衣钵，聊借光辉烛我军。
送忍公都试白下
作者：李流芳
朝代：明
体裁：七言律诗

廿年游处忆长干，送子秋风白露漙。湖市荷风初动桨，曲阿林月欲随鞍。争先自信无馀子，竞爽人誇有二难。此日飞鸣知己后，功名路窄子心宽。
送忍公都试白下
作者：李流芳
朝代：明

廿年游处忆长干，送子秋风白露漙。湖市荷风初动桨，曲阿林月欲随鞍。争先自信无馀子，竞爽人誇有二难。此日飞鸣知巳后，功名路窄子心宽。
送无际北上三首
作者：李流芳
朝代：明

夜长不能寐，念子当远行。吉梦为子来，梦中占其祥。如子韫文采，其道当辉光。晚达岂不佳，服官犹壮强。将子奋功名，毋为叹参商。昔我与子交，发言即同趣。读书不耻贫，固欲行其意。及乎赴功名，子前我辄疐。心知不能同，岂复敢为异。子今扬天庭，我终守衡泌。子将为其难，我亦安为易。出处各自量，苟同竟何济。送子金阊道，高阙何嵯峨。笑彼夸奢子，高危当奈何。丈夫自有怀，众人鲜不波。庙堂方鼎新，一朝荡群魔。四海颂太平，考槃亦寤歌。况此诏公车，弥天恢网罗。束身事圣明，岂不爱濯磨。直言望吾子，毋徒贵词科。
送无际北上三首·其一
作者：李流芳
朝代：明

夜长不能寐，念子当远行。吉梦为子来，梦中占其祥。如子韫文采，其道当辉光。晚达岂不佳，服官犹壮强。将子奋功名，毋为叹参商。
送无际北上三首·其三
作者：李流芳
朝代：明

送子金阊道，高阙何嵯峨。笑彼夸奢子，高危当奈何。丈夫自有怀，众人鲜不波。庙堂方鼎新，一朝荡群魔。四海颂太平，考槃亦寤歌。况此诏公车，弥天恢网罗。束身事圣明，岂不爱濯磨。直言望吾子，毋徒贵词科。
送无际北上三首·其二
作者：李流芳
朝代：明

昔我与子交，发言即同趣。读书不耻贫，固欲行其意。及乎赴功名，子前我辄疐。心知不能同，岂复敢为异。子今扬天庭，我终守衡泌。子将为其难，我亦安为易。出处各自量，苟同竟何济。
送汪伯昭游白门伯昭将自京口至栖霞寺因忆旧游走笔得四绝句
作者：李流芳
朝代：明

款段桥边路欲岐，龙潭驿口日将西。挥鞭遥指山如伞，一路江帆乱马蹄。紫藤峰下麓公房，松户阴阴岭月凉。若到都门宜晓骑，姚坊廿里稻花香。鸡笼山阁旧居停，曲槛回廊几度经。最是城阴秋望好，覆舟遥接蒋山青。鼓楼冈下路高低，处处萝墙映竹畦。记得清凉留宿夜，香灯贝叶雨窗西。
送汪伯昭游白门伯昭将自京口至栖霞寺因忆旧游走笔得四绝句·其一
作者：李流芳
朝代：明

款段桥边路欲岐，龙潭驿口日将西。挥鞭遥指山如伞，一路江帆乱马蹄。
送汪伯昭游白门伯昭将自京口至栖霞寺因忆旧游走笔得四绝句·其三
作者：李流芳
朝代：明

鸡笼山阁旧居停，曲槛回廊几度经。最是城阴秋望好，覆舟遥接蒋山青。
送汪伯昭游白门伯昭将自京口至栖霞寺因忆旧游走笔得四绝句·其二
作者：李流芳
朝代：明

紫藤峰下麓公房，松户阴阴岭月凉。若到都门宜晓骑，姚坊廿里稻花香。
送汪伯昭游白门伯昭将自京口至栖霞寺因忆旧游走笔得四绝句·其四
作者：李流芳
朝代：明

鼓楼冈下路高低，处处萝墙映竹畦。记得清凉留宿夜，香灯贝叶雨窗西。
送汪君彦同项不损燕游兼呈不损
作者：李流芳
朝代：明
体裁：古风

汪生昨自欈李还，忽然向我谭长安。自言指日长安去，及此春深花事阑。嗟乎汪生何太迂，少年不肯守床帏，因人远役将何为。我是长安旧游人，三年一度长安春。如今怕说长安道，送子忽忽伤心魂。长安城中有何好，惟有十丈西风尘。人畜粪土相和匀，此物由来无世情。贵人逢之亦入唇，其味不减庖厨珍。别有高梁桥下水，柳色一湾尘似洗。从此沿流向玉泉，湖山亦有江南意，充君画本差可耳。君不闻京师画工如布粟，闽中吴彬推老宿。前年供御不称旨，褫衣受挞真隶畜。此事下贱不可为，君但自娱勿干禄。吾友重瞳之孙气食牛，万金散尽图千秋。一朝掉头出门去，为我问之何所求。君应朝夕进苦口，勉之闭门发策勿妄侈交游。
送汪君彦同项不损燕游兼呈不损
作者：李流芳
朝代：明

汪生昨自欈李还，忽然向我谭长安。自言指日长安去，及此春深花事阑。嗟乎汪生何太迂，少年不肯守床帏，因人远役将何为。我是长安旧游人，三年一度长安春。如今怕说长安道，送子忽忽伤心魂。长安城中有何好，惟有十丈西风尘。人畜粪土相和匀，此物由来无世情。贵人逢之亦入唇，其味不减庖厨珍。别有高梁桥下水，柳色一湾尘似洗。从此沿流向玉泉，湖山亦有江南意，充君画本差可耳。君不闻京师画工如布粟，闽中吴彬推老宿。前年供御不称旨，褫衣受挞真？畜。此事下贱不可为，君但自娱勿干禄。吾友重瞳之孙气食牛，万金散尽图千秋。一朝掉头出门去，为我问之何所求。君应朝夕进苦口，勉之闭门发策勿妄侈交游。
送王屺生归楚
作者：李流芳
朝代：明

顷与谭子别，辄作数日恶。归来不数日，别酒为君酌。老怀长寡欢，岁晚厌离索。况君胸怀人，相对抉皮膜。离言不敢深，恐为众所愕。方今推楚材，纷纷富述作。吾尤爱谭子，真意存澹漠。此贤君所私，冥契应有托。清霜满归樯，寒月照旅泊。君其往及之，江边问青雀。
送程孟阳游楚中
作者：李流芳
朝代：明

我昨劝君为楚游，喜君翻然即掉头。今日置酒与君别，见君行色我始愁。平生心知两莫逆，人言君痴我亦癖。村扉城郭嫌疏索，那能别此长为客。去年送我扬子湄，焦山落日江逶迤。岂意今年复送君，楚云湘水劳相思。君家书阁秋山中，千山万山松入风。我亦买山梅花里，诛茆卜邻期子同。惜哉此意不得遂，连年飘泊徒西东。人生万事常相左，饥来驱人欲谁那。君今新得贤主人，相将且拽寒江柁。江月山花远趁君，诗囊画本留贻我。
送谢明府入觐
作者：李流芳
朝代：明

吴江木落月初圆，仙吏冲寒到日边。天远云端看去舄，春浓花里望回船。垂裳快见龙飞会，肯构新瞻鸟革前。自愧无能偕奏计，莫言中野有遗贤。三年清节照冰霜，百里讴吟彻帝傍。治绩自应推第一，圣朝不次待循良。御筵初醉宫花侧，天语亲闻玉殿香。可道留恂正辛苦，攀车欲别复傍徨。
送谢明府入觐·其一
作者：李流芳
朝代：明

吴江木落月初圆，仙吏冲寒到日边。天远云端看去舄，春浓花里望回船。垂裳快见龙飞会，肯构新瞻鸟革前。自愧无能偕奏计，莫言中野有遗贤。
送谢明府入觐·其二
作者：李流芳
朝代：明

三年清节照冰霜，百里讴吟彻帝傍。治绩自应推第一，圣朝不次待循良。御筵初醉宫花侧，天语亲闻玉殿香。可道留恂正辛苦，攀车欲别复傍徨。
送项不损之燕
作者：李流芳
朝代：明

十年长路客心惊，此日春风送子行。汶上梨花飞雪尽，济滨杨柳著烟轻。逢时岂必因杨意，对策还应学贾生。一往三年弹指过，故人拭眼看飞鸣。
送龚三仲和就试白下
作者：李流芳
朝代：明

送子白门去，因之感旧游。挂帆江月晓，问寺竹风秋。藜杖台前路，红妆水面楼。风流知好在，远想日悠悠。最爱清凉寺，朱门绿树开。晚风齐策蹇，落日每登台。雨外江光白，城边石势隤。？公禅室近，还与共裴回。同病怜羁旅，山风想对床。相看愁去住，岂敢问行藏。卤莽吾犹遇，飞腾子讵量。烟寒郭台畔，贳酒正相望。
送龚三仲和就试白下·其一
作者：李流芳
朝代：明

送子白门去，因之感旧游。挂帆江月晓，问寺竹风秋。藜杖台前路，红妆水面楼。风流知好在，远想日悠悠。
送龚三仲和就试白下·其三
作者：李流芳
朝代：明

同病怜羁旅，山风想对床。相看愁去住，岂敢问行藏。卤莽吾犹遇，飞腾子讵量。烟寒郭台畔，贳酒正相望。
送龚三仲和就试白下·其二
作者：李流芳
朝代：明

最爱清凉寺，朱门绿树开。晚风齐策蹇，落日每登台。雨外江光白，城边石势隤。？公禅室近，还与共裴回。
送龚三仲和就试白下·其二
作者：李流芳
朝代：明
体裁：五言律诗

最爱清凉寺，朱门绿树开。晚风齐策蹇，落日每登台。雨外江光白，城边石势隤。�公禅室近，还与共裴回。
邹县道中
作者：李流芳
朝代：明

日出邹县东，风清峄山下。沙路软于绵，驴蹄滑如泻。花村一抹过，山势转欲罅。澹荡客子心，劳歌从可罢。
酒后为郑闲孟画扇戏题
作者：李流芳
朝代：明

吾爱水上亭，覆以柳如丝。不独水清浅，春风故来吹。水绿柳斗青，顾眄明须眉。荒园二三亩，新栽四五枝。下有沮洳流，上无黄草茨。时亦偕吾友，对此斟酌之。适兴聊复尔，点缀亦何为。
重至西湖柬孟阳子将诸兄弟
作者：李流芳
朝代：明

老见湖山尚欲狂，旧游重忆使人伤。曾穿鹫岭丹枫路，几醉孤山落月航。竹阁书题应漫漶，云栖原草欲荒凉。浮家得似诛茅稳，春坞桃花兴不忘。
重题荃之书兰
作者：李流芳
朝代：明

秋风兰若长干客，丛树阴阴小窗碧。千里间关迟子来，残灯细语为谁剧。当时子画我作诗，今日开看已陈迹。我昨送子寒城东，荒草茫茫掩阡陌。肠摧泪竭无奈何，手泽相誇竟何益。吁嗟乎人生不死空有情，惭愧傍人知爱惜。
锡山夜别闲孟子薪彦逸及从子宜之儿子杭之
作者：李流芳
朝代：明

十日追随意未倾，一朝言别若为情。秪怜对酒成高会，无那挑灯是送行。家累关心难共语，功名垂老不堪评。便应拨棹从东下，十亩閒閒尚可耕。撩乱乡愁一夕生，烛残酒醒奈深更。隔船安稳归人梦，前路迢遥去客情。江月又催征棹发，寒鸡不待寺钟鸣。十年分手梁溪路，但觉衰颓负此行。
锡山夜别闲孟子薪彦逸及从子宜之儿子杭之·其一
作者：李流芳
朝代：明

十日追随意未倾，一朝言别若为情。秪怜对酒成高会，无那挑灯是送行。家累关心难共语，功名垂老不堪评。便应拨棹从东下，十亩閒閒尚可耕。
锡山夜别闲孟子薪彦逸及从子宜之儿子杭之·其二
作者：李流芳
朝代：明

撩乱乡愁一夕生，烛残酒醒奈深更。隔船安稳归人梦，前路迢遥去客情。江月又催征棹发，寒鸡不待寺钟鸣。十年分手梁溪路，但觉衰颓负此行。
闵伯先过里中晚泊溪头不肯叩门翌日以诗见投次韵奉酬
作者：李流芳
朝代：明

柳浓溪涨可维舟，人未能幽宅已幽。但肯携尊来见访，何妨秉烛与同游。题门有字君应识，见戴无须我亦愁。直待来朝方握手，不知晚泊若为留。
闸河舟中戏效长庆体
作者：李流芳
朝代：明

济河五十闸，闸水不濡轨。十里置一闸，蓄水如蓄髓。一闸走一日，守闸如守鬼。下水顾其前，上水还顾尾。帆樯委若弃，篙橹静如死。京路三千馀，日行十馀里。迢迢春明门，何时得到彼。长安远于日，斯言亦有以。人生天地閒，所贵适志尔。八极可横骛，风云属鞭弭。胡为动羁栖，缩缩如行蚁。舍彼广莫乡，守此涓滴水。哀哉世间人，都为名利使。缰锁一著身，事事不由已。请君转头看，即此有妙理。观彼名利人，皇皇赴朝市。当其守闸时，静躁皆如此。知其无奈何，安心勿妄儗。岂无捷径路，车驰与马驶。吾行宁倭迟，君子进以礼。
阊门即事
作者：李流芳
朝代：明

江上凉风已似秋，客中歌吹亦生愁。金阊门外冶游子，灯火回船不自由。
陇上别
作者：李流芳
朝代：明

青青陇上麦，离离江边树。此地曾别郎，细雨湿归路。郎亦从此去，侬亦从此辞。感彼路傍人，道侬相送时。不忍与郎别，又不随郎去。只是牵郎衣，踌躇复不语。斫枝斫连理，折花折并头。今日非昨日，侬身那自由。一花持伴侬，一花持赠郎。不比花颜色，但比花参商。侬如车脚泥，弃置亦不安。郎如失林翼，孤栖亦不欢。侬自目送郎，请郎莫回顾。恐郎为侬辛，泪亦为郎茹。譬如不相识，相会自有期。但愿加餐饭，不愿长相思。
除夕
作者：李流芳
朝代：明

壮心咄咄渐成灰，前路茫茫转欲催。已断荤腥过百日，将抛曲蘖只三杯。不愁岁向今宵尽，且喜春从昨日回。闻道西山梅早发，故人期我放忙来。
除夕
作者：李流芳
朝代：明

愁事殊不了，如何已岁除。千门宵鼓后，半榻佛灯初。性癖甘从笑，交贫或易疏。随缘吾未得，世路正踌躇。三十等閒过，行藏定若何。年华随乐尽，风雨逐愁多。小妹初离閤，故人仍抱痾。关怀今夕事，不独叹蹉跎。村酒不复醉，残灯影渐移。家无终岁计，人有隔年期。肮脏知难遇，浮沉意已衰。笑怜儿绕膝，黾勉慰家慈。忽忆去年夜，苦吟犹病中。但令身健在，且莫怨途穷。野萼今将发，清尊幸不空。只愁难免俗，明发又匆匆。
除夕
作者：李流芳
朝代：明

除夕人犹病，挑灯思惘然。梦魂惊隔岁，雨点入新年。笑为小儿剧，酒因慈母颠。生涯兼世路，只有且随缘。
除夕·其一
作者：李流芳
朝代：明

愁事殊不了，如何已岁除。千门宵鼓后，半榻佛灯初。性癖甘从笑，交贫或易疏。随缘吾未得，世路正踌躇。
除夕·其三
作者：李流芳
朝代：明

村酒不复醉，残灯影渐移。家无终岁计，人有隔年期。肮脏知难遇，浮沉意已衰。笑怜儿绕膝，黾勉慰家慈。
除夕·其二
作者：李流芳
朝代：明

三十等閒过，行藏定若何。年华随乐尽，风雨逐愁多。小妹初离閤，故人仍抱痾。关怀今夕事，不独叹蹉跎。
除夕·其四
作者：李流芳
朝代：明

忽忆去年夜，苦吟犹病中。但令身健在，且莫怨途穷。野萼今将发，清尊幸不空。只愁难免俗，明发又匆匆。
除夕白门喜比玉携榼至寓舍同子将无际升父无我守岁伯敬复遣人饷酒
作者：李流芳
朝代：明

经年不见意何如，且喜他乡共岁除。久客便应为地主，远游随处即吾庐。留人正惜春泥重，得酒何愁夜烛虚。此际慈帏最萧瑟，不禁欢罢一欷歔。
集鲁生薖斋次比玉韵
作者：李流芳
朝代：明

每爱君家修竹林，虚斋终日贮清音。残花欲尽犹堪嗅，嫩草初生正耐寻。酒满底须乘月去，弦长时复应风吟。微茫归路黄昏后，乱眼春条雪半岑。
雨中喜山僧摘杨梅至
作者：李流芳
朝代：明

一望山坳红紫堆，皋亭五月熟杨梅。家家火树垂千缬，日日冰盘荐百枚。尚拟趁晴看饱去，却怜和雨摘将来。莫论风味如西碛，齿软还须嚼几回。
雨中喜莲壑自朗至
作者：李流芳
朝代：明

朝爽在群木，焚香对南山。飒然飞雨至，霭尔翠微閒。孤咏无所寄，林僧来叩关。不知莲壑里，高兴几时攀。
雨中泛舟南郊听江君长弦歌次家茂初韵
作者：李流芳
朝代：明

箜篌筝阮变新声，韵入三弦分外清。遣病每思君一曲，停杯偏觉我多情。缠绵未敢施银板，掩抑还宜合凤笙。弹向船窗乱风雨，闇泉惊瀑一时鸣。
雨中独坐翏翏亭看桂花得张子崧书问兼怀孟阳
作者：李流芳
朝代：明

虽无千树小山丛，爱著繁花水榭东。十日花时连日雨，眼看狼藉欲随风。门外泥深客到稀，花开不肯待晴曦。烟笼雾锁疑增态，况复香风不断吹。张家亭子玉山隈，毬子花开锦作堆。试问摧残缘底事，风吹雨打未为灾。故人万里不归家，我亦三年不见花。带雨独看应有意，欲题高兴寄天涯。
雨中独坐翏翏亭看桂花得张子崧书问兼怀孟阳·其一
作者：李流芳
朝代：明

虽无千树小山丛，爱著繁花水榭东。十日花时连日雨，眼看狼藉欲随风。
雨中独坐翏翏亭看桂花得张子崧书问兼怀孟阳·其三
作者：李流芳
朝代：明

张家亭子玉山隈，毬子花开锦作堆。试问摧残缘底事，风吹雨打未为灾。
雨中独坐翏翏亭看桂花得张子崧书问兼怀孟阳·其二
作者：李流芳
朝代：明

门外泥深客到稀，花开不肯待晴曦。烟笼雾锁疑增态，况复香风不断吹。
雨中独坐翏翏亭看桂花得张子崧书问兼怀孟阳·其四
作者：李流芳
朝代：明

故人万里不归家，我亦三年不见花。带雨独看应有意，欲题高兴寄天涯。
雨中看梅西碛即事
作者：李流芳
朝代：明

记得桥边石路回，春风初发小山梅。柴门老树浑如昨，落日寒阴客又来。湖畔泥深屐齿稀，春萝寂寂亚山扉。人来犬吠梅花下，坐久经声出翠微。虎山桥边急雨横，虎山桥外春湖平。两度梅花一宵月，每将清景忆平生。滟滟湖光澹澹山，密云疏雨梅花斑。扁舟欲向花源去，遥指人家杨柳湾。山头白云自往来，山腰白云团不开。共道山腰云更白，不知却是梅花堆。溪头一夜雨喧豗，添得泉声万壑哀。花事摧残君莫问，只如元为听泉来。雨打风吹可奈何，眼看花事渐蹉跎。人今欲去花还好，偏道花时风雨多。村园门巷逐花低，藤蔓桑条咫尺迷。花底泉声认归路，沿流直到石桥西。屐痕处处穿花入，不惜衣沾惜花湿。彊欲别花且远看，虎山桥头带雨立。灵岩山下雨绵绵，香径琴台云接连。忽忆秋山黄叶路，松风水月梦中禅。
雨中看梅西碛即事·其一
作者：李流芳
朝代：明

记得桥边石路回，春风初发小山梅。柴门老树浑如昨，落日寒阴客又来。
雨中看梅西碛即事·其七
作者：李流芳
朝代：明

雨打风吹可奈何，眼看花事渐蹉跎。人今欲去花还好，偏道花时风雨多。
雨中看梅西碛即事·其三
作者：李流芳
朝代：明

虎山桥边急雨横，虎山桥外春湖平。两度梅花一宵月，每将清景忆平生。
雨中看梅西碛即事·其九
作者：李流芳
朝代：明

屐痕处处穿花入，不惜衣沾惜花湿。彊欲别花且远看，虎山桥头带雨立。
雨中看梅西碛即事·其二
作者：李流芳
朝代：明

湖畔泥深屐齿稀，春萝寂寂亚山扉。人来犬吠梅花下，坐久经声出翠微。
雨中看梅西碛即事·其五
作者：李流芳
朝代：明

山头白云自往来，山腰白云团不开。共道山腰云更白，不知却是梅花堆。
雨中看梅西碛即事·其八
作者：李流芳
朝代：明

村园门巷逐花低，藤蔓桑条咫尺迷。花底泉声认归路，沿流直到石桥西。
雨中看梅西碛即事·其六
作者：李流芳
朝代：明

溪头一夜雨喧豗，添得泉声万壑哀。花事摧残君莫问，只如元为听泉来。
雨中看梅西碛即事·其十
作者：李流芳
朝代：明

灵岩山下雨绵绵，香径琴台云接连。忽忆秋山黄叶路，松风水月梦中禅。
雨中看梅西碛即事·其四
作者：李流芳
朝代：明

滟滟湖光澹澹山，密云疏雨梅花斑。扁舟欲向花源去，遥指人家杨柳湾。
雨中集侯雍瞻东园
作者：李流芳
朝代：明

无边水木此城隈，恰称飞楼四面开。雨点到池偏淅沥，烟丝著树故徘徊。泥深畏踏盘盘路，酒渌难抛滟滟杯。襆被未能辜秉烛，且留高兴待重来。
题人新斋
作者：李流芳
朝代：明

夷门别业在西郊，新筑高斋对泬寥。树好墙阴常冉冉，竹深檐籁日萧萧。寻花路僻过桥去，留客灯昏带雨烧。共爱幽栖真率意，门前时见有停桡。
题半塘陆仲子新居
作者：李流芳
朝代：明

好是幽人宅，偏于水木便。天然松障子，宛在竹窗前。晚照留僧阁，茶香到客船。埙篪方比舍，曲罢又闻弦。
题叶熙时空香阁
作者：李流芳
朝代：明

我昔名斋以六香，其中空香亦居一。香本着物非从空，以空名香非其质。曰空无相诸尘生，谓空无香义亦失。香尘之体本来空，空中诸尘炽然出。叶子构空阁，独爱闻空香。岂徒屏除沉水与檀麝，奇茶妙墨皆无当。酒亦不能馨，花亦不能芳。凡彼有相皆有坏，此香乃始名真常。虽然更有说，此义非究竟。空香若为闻，为复有闻性。闻性若不空，香尘岂能净。空无驻香体，香不与空缘。鼻非往空处，空非来鼻边。空香阁中人，谓此然不然。
题画
作者：李流芳
朝代：明

定香桥畔青烟路，落日故人从此来。和墨寄君山雨后，为侬遥傍冷泉开。
题画
作者：李流芳
朝代：明

木落秋气多，风高水痕捲。人径疑有无，山容自深浅。山色青不已，湖光白欲来。虚亭正潇洒，一棹拨烟回。
题画
作者：李流芳
朝代：明

虞山红树昔游时，每到秋冬入梦思。今日巴城又同棹，画中霜气最先知。
题画·其一
作者：李流芳
朝代：明

木落秋气多，风高水痕捲。人径疑有无，山容自深浅。
题画·其二
作者：李流芳
朝代：明

山色青不已，湖光白欲来。虚亭正潇洒，一棹拨烟回。
题画似雪峤师
作者：李流芳
朝代：明

千山顶上只通云，一水人家别有村。直到前山兰若路，清钟落日不逢君。远公一别又三年，寒雨俄停霅上船。尚有当年馀习在，从师参取画中禅。
题画似雪峤师·其一
作者：李流芳
朝代：明

千山顶上只通云，一水人家别有村。直到前山兰若路，清钟落日不逢君。
题画似雪峤师·其二
作者：李流芳
朝代：明

远公一别又三年，寒雨俄停霅上船。尚有当年馀习在，从师参取画中禅。
题画再送王平仲
作者：李流芳
朝代：明

我爱燕子矶，怪石吞江势。昔与伯子偕，蹇驴冲晓至。出山月隐林，到门松映寺。陟巅揽萧旷，寻径造幽袐。崩岩讶天开，飞阁疑鬼峙。兹游屡入梦，蹉跎杳难继。犹忆风雨过，江急布帆驶。丹壁照眼来，突兀使我醉。推篷一绝叫，咫尺不得济。君行到白门，胜地誇此最。矶下有洞天，王李曾小憩。相与歌蜀道，江声不敢沸。君其往酬之，为我通此意。
题画赠人
作者：李流芳
朝代：明

梧桐树下见秋还，风叶穿篱满地斑。折得黄花杯在手，不知世上几人閒。
题画赠潘子方孺
作者：李流芳
朝代：明

吾闻泰山五大夫之松，干云碍日摩苍穹。廿年奔走燕齐道，无由扣岳攀虬龙。考之所闻及传记，此松不复仍秦封。松寿千年亦常耳，况此神物间气钟。帝王褒崇万灵护，不天斤斧谁能穷。树犹如此人则那，长生久视安可逢。吁嗟乎，潘子与汝同庚吾先汝，相看同是知非翁。弱冠论文今老矣，当年意气凌云霄，不贵不去真可耻。四十九年成一往，百年彊半能馀几。儗将末后见先师，莫漫随流称荡子。君不见此五松图，意长楮短可奈何。干云碍日空想像，横柯接叶聊婆娑。吾侪屈折亦如此，岁寒自保应无他。
题画赠闻翁
作者：李流芳
朝代：明

闰夏郁残暑，园居如甑中。却思好林泉，无过旧龙泓。深路入篁竹，溪流漱松风。葱翠日在眸，清凉变尘容。偶然弄笔墨，意与泉石通。如闻溪阁响，似见林霏浓。龙泓老神仙，七十颜犹童。往往携我画，朅来登此峰。我欲往祝之，道远不可从。寄此侑千觞，挂壁烟濛濛。
题画送平仲
作者：李流芳
朝代：明

老去诗肠唤不应，分无丽句壮君行。江头日日黄梅雨，为写烟波柳外城。
题画送无际
作者：李流芳
朝代：明

不到长干巳十年，风流遥忆使人怜。阑干明月秦淮上，夜半歌声过酒船。
题画送郑彦逸之西湖
作者：李流芳
朝代：明

湖光只在断桥头，雨髻烟鬟一望收。我是当年旧游客，试凭杨柳说风流。
题荃之画兰
作者：李流芳
朝代：明

我昔学画时，意亦颇浩渺。不求工形似，但以写怀抱。十年弄笔研，自顾尚草草。子真有夙慧，落笔那便好。疏疏几叶兰，此意亦难了。墨肥苦无骨，险瘦神亦槁。纵笔伤婀娜，取态失苍老。不独烦位置，兼亦贵风藻。看子意有馀，一往何振掉。著花花离离，著叶叶袅袅。因风欲翩翻，堕雨故天矫。开箑飒生气，嫣然出物表。始知画有真，俗工徒潦倒。勉旃自珍重，成名不足道。因忆吾友言，惜哉笼此鸟。
风雨吟
作者：李流芳
朝代：明

风风雨雨江头路，多少离人从此去。欲将别泪寄黄溪，昨日黄溪在何处。归帆一挂不可收，西泠桥边人倚楼。独酌孤眠不成夜，又教风雨伴侬愁。
黄河九日寄怀家中兄弟
作者：李流芳
朝代：明

去年重九日，风雨石湖中。屈指登高处，三年无一同。亦知怀远道，且复信飘蓬。阿母秋园里，应怜萸酒红。江路寒仍晚，重阳候未回。遥知新酒熟，不待菊花开。郊北秋宜眺，村东客好来。河流向天际，难觅一登台。
黄河九日寄怀家中兄弟·其一
作者：李流芳
朝代：明

去年重九日，风雨石湖中。屈指登高处，三年无一同。亦知怀远道，且复信飘蓬。阿母秋园里，应怜萸酒红。
黄河九日寄怀家中兄弟·其二
作者：李流芳
朝代：明

江路寒仍晚，重阳候未回。遥知新酒熟，不待菊花开。郊北秋宜眺，村东客好来。河流向天际，难觅一登台。
黄河夜泊
作者：李流芳
朝代：明
体裁：诗

明月黄河夜，寒沙似战场。
奔流聒地响，平野到天荒。
吴会书难达，燕台路正长。
男儿少为客，不辨是他乡。
黄河夜泊
作者：李流芳
朝代：明

明月黄河夜，寒沙似战场。奔流聒池响，平野到天荒。吴会日以远，燕台路正长。男儿久为客，不辨是他乡。
龚广文应民偕仲和见过分韵得萧字
作者：李流芳
朝代：明

前日故人来，遗我酒一瓢。开之冰雪香，独醉安敢饕。扁舟系门前，好客不待招。空庭多落叶，秋老风萧萧。缺月呼未出，烛光青迢遥。此时不快饮，何能待来朝。
送丘懋之道长按蜀
作者：李浙
朝代：明
体裁：七言律诗

晓泛星河八月槎，望回巴蜀未全赊。天涯萍梗元非客，王事勤劳岂顾家。度峡行旌开曙景，倚云长剑拂霜华。锦城春色今何似，犹恐桑麻间野花。
送沈太守仲弟还普安
作者：李浙
朝代：明
体裁：七言律诗

孤琴匹马入三湘，却慰元方忆季方。春草池塘时落梦，客窗风雨夜连床。不妨旅食弹冯铗，遮莫腰围笑沈郎。归去定应亲友讶，担头何事只空囊。
钧州向长葛
作者：李浚
朝代：明
体裁：七言律诗

钧阳临晚出城东，长葛迢迢有路通。日落人家多闭户，月明僧寺远闻钟。犬声嗑�号林下，人影纷纭在地中。忽忆长安旧游处，六街尘散五花骢。
阙题
作者：李浩
朝代：明

飞阁崚嶒倚碧空，僧来幽独只鸣钟。寒潭夜映藤萝月，虚谷香摇贝叶风。白鹿有时仙驭石，青山无伴鹤窥松。兴狂满地堪游赏，直叩岩扉第一峰。
汉江次韵
作者：李润庆
朝代：明
体裁：七言律诗

汉江形胜表东藩，使节登临鼓吹喧。对景每凭诗遣兴，通情犹借译传言。忘机自幸参沙鸟，随世何殊束槛猿。回首风光堪远瞩，雨催新绿遍郊园。
振衣千仞为礼部汤显祖题
作者：李渐
朝代：明

翩翩旌旆壮游观，寄迹朱明臈意寒。人在半空鸣玉佩，日从疏木照玄冠。铁桥风过泉初急，丹灶霞深石未乾。忽问英州唐别驾，伫看驱轸上长安。
50岁自贺生男联
作者：李渔
朝代：明
体裁：联

一生好事无双日；百岁闲身得半时。
军兴三异歌为督师李邺园先生作
作者：李渔
朝代：明
体裁：古风

年来世事如狂澜，谭文容易谭兵难。儒臣动云娴武略，一夫攘臂心先寒。武定先生文进士，平时不喜谈戎事。立朝功业尽文章，诵读无惭酬所志。一旦宣威拥节旄，到时贼炽民啼号。八闽禹甸无留土，三浙人心若沸潮。先生单骑临危地，昼夜披坚躬执锐。车辙经过险路平，螳螂齑粉无完臂。砥柱东南杖一身，金瓯不损天难坠。试问中原亿万家，阿谁不赖屏藩蔽？我游吴越泛钱塘，纵观鱼丽瞻烽燧。所见纷纷异所闻，逢人屈指陈三异。一异危疆反太平，眼观战斗心无惊。民心恃有一人在，由他风鹤生疑兵。二异军兴不加派，鼓腹依然清世界。不似他邦物力穷，稻粱输尽余稊稗。三异焦心人不老，更比当年颜色好。轻裘叔子不知寒，善饭廉颇终日饱。问公何以得如斯，答云利害非吾知。委贽便将身许国，捐躯何待出兵时。尝胆拟将仇作馔，茹荼自觉甘如饴。壮哉此语真难得，义声流自忠肝出。天下安危系一人，公肥不虑封疆瘠。弹指仙霞入内庭，闽山荡尽无遗窟。滇黔楚蜀尽来归，不问而知功第一。但祝分茅不离兹，凭公世守江南北。千载重生郭令公，床头叠满儿孙笏。
军兴三异歌为督师李邺园先生作
作者：李渔
朝代：明

年来世事如狂澜，谭文容易谭兵难。儒臣动云娴武略，一夫攘臂心先寒。武定先生文进士，平时不喜谈戎事。立朝功业尽文章，诵读无惭酬所志。一旦宣威拥节旄，到时贼炽民啼号。八闽禹甸无留土，三浙人心若沸潮。先生单骑临危地，昼夜披坚躬执锐。车辙经过险路平，螳螂齑粉无完臂。砥柱东南杖一身，金瓯不损天难坠。试问中原亿万家，阿谁不赖屏藩蔽？我游吴越泛钱塘，纵观鱼丽瞻烽燧。所见纷纷异所闻，逢人屈指陈三异。一异危疆反太平，眼观战斗心无惊。民心恃有一人在，由他风鹤生疑兵。二异军兴不加派，鼓腹依然清世界。不似他邦物力穷，稻粱输尽余稊稗。三异焦心人不老，更比当年颜色好。轻裘叔子不知寒，善饭廉颇终日饱。问公何以得如斯？答云利害非吾知。委贽便将身许国，捐躯何待出兵时。尝胆拟将仇作馔，茹荼自觉甘如饴。壮哉此语真难得，义声流自忠肝出。天下安危系一人，公肥不虑封疆瘠。弹指仙霞入内庭，闽山荡尽无遗窟。滇黔楚蜀尽来归，不问而知功第一。但祝分茅不离兹，凭公世守江南北。千载重生郭令公，床头叠满儿孙笏。
别黄鹤楼
作者：李渔
朝代：明
体裁：七言律诗

往返于斯一载周，客游不壮壮仙游。凭虚也当骑黄鹤，贳醉无惭典黑裘。壁上新诗终漫灭，石头锦字易沉浮。临行莫惜重登览，知复何年上此楼。
厅联
作者：李渔
朝代：明
体裁：联

绣衮丛中衣褐客；少年场内杖藜人。
夏寒不雨为楚人忧岁
作者：李渔
朝代：明
体裁：七言律诗

江风五月尚飕飕，疑是生寒应麦秋。暑雨不多难望岁，密云虽布转增忧。四方丰歉觇三楚，两载饥寒遍九州。民命久悬仓廪绝，问天何事苦为仇？
寿方太夫人七十联
作者：李渔
朝代：明
体裁：联

出宰相之门，入宫詹之室，居学士侍御孝廉胄子之堂，足不履民家户阂者，七十年于此；继麻姑之迹，追王母之踪，证如来观音文殊普贤之果，口偏食人间烟火者，八千岁犹然。
寿陈太夫人八十联
作者：李渔
朝代：明
体裁：联

逾古稀又十年，喜当时令子高迁，几度锦衣归阀阅；去期颐尚廿载，看后兹文孙继起，满堂牙笏颂冈陵。
庐山简寂观联
作者：李渔
朝代：明
体裁：联

天下名山僧占多，也该留一二奇峰，栖吾道友；世间好语佛说尽，谁识得五千妙论，出我仙师。
庐山绝顶联
作者：李渔
朝代：明
体裁：联

足下起祥云，到此者，应带几分仙气；眼前无俗障，坐定后，宜生一点禅心。
抵汉阳十日目疾未愈不获即登黄鹤楼
作者：李渔
朝代：明
体裁：五言律诗

十日汉阳客，一生黄鹤楼。行踪犹阻滞，卧榻尚淹留。词赋撄天忌，神仙怪梦游。不知登眺日，何以慰双眸。
新安孙莲叔观旭楼
作者：李渔
朝代：明
体裁：联

一身现像有多般，称大士不离本号；千手指人登宝筏，奈众生尚有迷津。
新安孙莲叔观旭楼
作者：李渔
朝代：明
体裁：联

元旦即称觞，鹤算龟龄齐让早；岁朝先试乐，莺歌燕语尽输娇。
新安孙莲叔观旭楼
作者：李渔
朝代：明
体裁：联

公临敝邑，我吏仙乡，佩服典型，敢云易子而教；昔号贤绅，令呼慈母，追随杖履，何期反主为宾。
新安孙莲叔观旭楼
作者：李渔
朝代：明
体裁：联

出宰相之门，入宫詹之室，居学士、侍御、孝廉、胄子之堂，足部履民家户阈者，七十年于兹矣；继麻姑之迹，追王母之踪，证如来、观音、文殊、普贤之果，口遍食人间烟火者，八千岁犹然乎！
新安孙莲叔观旭楼
作者：李渔
朝代：明
体裁：联

门多桃李，案少簿书，别宦恐无此乐；前列生徒，后承丝竹，今时复有其人。
明远楼联
作者：李渔
朝代：明
体裁：联

矩令霜严，看多士俯仰低回，群嚣尽息；襟期月朗，喜此邦江山人物，一览无遗。
歌台联
作者：李渔
朝代：明
体裁：联

休萦俗事催霜鬓；且制新歌付雪儿。
清明前一日
作者：李渔
朝代：明
体裁：五言律诗

正当离乱世，莫说艳阳天。地冷易寒食，烽多难禁烟。战场花是血，驿路柳为鞭。荒垄关山隔，凭谁寄纸钱？
清明前一日
作者：李渔
朝代：明

正当离乱世，莫说艳阳天。地冷易寒食，烽多难禁烟。战场花是血，驿路柳为鞭。荒垅关山隔，凭谁寄纸钱？
甲申纪乱
作者：李渔
朝代：明
体裁：古风

昔见杜甫诗，多纪乱离事。感怀杂悲凄，令人减幽思。窃谓言者过，岂其遂如是。及我遭兵戎，抢攘尽奇致。犹觉杜诗略，十不及三四。请为杜拾遗，再补十之二。有诗不忍尽，恐为仁者忌。初闻鼓鼙喧，避难若尝试。尽曰偶然尔，须臾即平治，岂知天未厌，烽火日已炽。贼多请益兵，兵多适增厉。兵去贼复来，贼来兵不至。兵括贼所遗，贼享兵之利。如其吝不与，肝脑悉涂地。纷纷弃家逃，只期少所累。伯道庆无儿，向平憾有嗣。国色委菜佣，黄金归溷厕。入山恐不深，愈深愈多崇。内有绿林豪，外有黄巾辈。表里俱受攻，伤腹更伤背。又虑官兵入，壶浆多所费。贼心犹易厌，兵志更难遂。乱世遇雈苻，其道利用讳。可怜山中人，刻刻友魑魅。饥寒死素封，忧愁老童稚。人生贵逢时，世瑞人即瑞。既为乱世民，蜉蝣即同类。难民徒纷纷，天道胡可避。
登黄鹤楼
作者：李渔
朝代：明
体裁：七言律诗

十年心醉此楼名，今日登临体较轻。目眺神仙追去鹤，酒浇鹦鹉吊狂生。莫嗟老大无休息，还喜中原少战争。试倚危栏听逝水，至今犹作鼓鼙声。
芥子园门联
作者：李渔
朝代：明
体裁：联

二柳当门，家计逊陶潜之半；双桃钥户，人谋虑方朔之三。
芥子园门联
作者：李渔
朝代：明
体裁：联

孙楚楼边觞月地；孝侯台畔读书人。
贺李申玉妻寿联
作者：李渔
朝代：明
体裁：联

元旦即称觞，鹤算龟龄齐让早；岁朝先试乐，莺歌燕语尽翻新。
赠李申玉联
作者：李渔
朝代：明
体裁：联

门多桃李，案少簿书，别宦恐无此乐；前列生徒，后盈丝竹，今时复有其人。
赠李霨联
作者：李渔
朝代：明
体裁：联

名世天生五百年，为福黎民，特使早居黄阁上；元老人称二十载，宜增华发，谁知正在黑头时。
赠某参军联
作者：李渔
朝代：明
体裁：联

年少即耽杯，不待此时方阮籍；官闲惟种菊，何须他日始陶潜。
赠某相国联
作者：李渔
朝代：明
体裁：联

朝罢独行春，踏去不知三径远；公余时读史，坐来便觉五云多。
赠柯岸初联
作者：李渔
朝代：明
体裁：联

谏垣弥久望弥尊，看此际三公，都是当年等辈；封事愈多功愈懋，卜将来一擢，尽补往日淹留。
赠程蕉鹿联
作者：李渔
朝代：明
体裁：联

世间桃李，尽出公门，何须腊尽始芳菲，满眼无非春色；天下鱼龙，都归学海，不待时来方变化，启口即是雷声。
赠贾汉复联
作者：李渔
朝代：明
体裁：联

未闻安石弃东山，公能不有斯园，贤于古人远矣；漫说少陵开广厦，彼仅空怀此愿，较之今日何如。
题黄鹤楼
作者：李渔
朝代：明
体裁：联

仙家自昔好楼居，吾料乘黄鹤去而必返；诗客生前多羽化，焉知赋白云非即其人。
川上学舍
作者：李渭
朝代：明
体裁：七言律诗

高阁峰阴人独立，碧梧秋色满江城。松峦月落猿啼冷，云路风凄雁字惊。紫塞未传销甲信，玉楼犹听捣衣声。年年对菊谁无赋，此日樽前意未平。
川上杂咏·其一
作者：李渭
朝代：明
体裁：古风

岩阿黄虞氏，独志惟田园。日出复日入，不知城市喧。去草培嘉禾，两者不并存。汲隧甘自掘，抱膝听禽言。
川上杂咏·其三
作者：李渭
朝代：明
体裁：古风

云渚澄素景，奁澹披秋夕。沙渫沸荪畹，潦尽见村宅。一鹤自伶仃，千峰散虚白。挥手弄潺湲，借兹洗形役。
川上杂咏·其二
作者：李渭
朝代：明
体裁：古风

野步任颉颃，所到成流连。况复泉壑清，渡云澹浮烟。石高坐垂钓，月出歌放船。达人各有怀，那复论百年。
川上杂咏·其四
作者：李渭
朝代：明
体裁：古风

山影江半阴，渡口喧人语。东林精舍近幽，尘自来去。渔父歌放逸，澹然寡尘虑。为爱乘槎行直，到水穷处。
春日偶题
作者：李渭
朝代：明

一带烟波隔市尘，闲云野鹤自相亲。坐忘水色山光处，管领千红万紫春。长健难逢惟盛世，追欢最好是芳辰。宦游多少沧洲客，数到还乡第几人。
游嵇公泉
作者：李渭
朝代：明
体裁：古风

吾与二三子，览胜求前贤。嵇公昔垂钓传，闻于此泉。披云寻往事，流水不知年。山空琴欲冷树，古鹤来眠。
唐水秋风
作者：李溥
朝代：明
体裁：七言律诗

寒云征雁两悠悠，溪水风声一派秋。霜叶满林横野渡，碧峰数点下晴鸥。凄凄商吹惊渔浦，瑟瑟芦花并客舟。凉浸波心涵塔影，宛如孤柱峙中流。
尘
作者：李溥
朝代：明

九衢踪迹望微茫，东海行闻久不扬。偏集贫居生范甑，每随清趣积虞床。暝连花市轻烟绿，秋结沙场落日黄。更忆淩波微月下，寒侵罗袜暗飘香。
无弦琴
作者：李溥
朝代：明

独抱孤桐欲理迟，裴回拂拭乏朱丝。谩誇蔡琰知音夜，但误陶潜得趣时。别鹤久违花下赏，离鸾空负月中期。年来不习和鸣调，忽听阳春动所思。
梅魂
作者：李溥
朝代：明

吟馀楚些夜初阑，忆得香魂欲吊难。素影暗怜冰骨瘦，清容淡怯羽衣寒。梦惊宋玉妆前断，怨入羌胡笛里残。几度黄昏人静后，朦胧长对月中看。
水
作者：李溥
朝代：明

几度潺湲树底过，渊澄会见泻天河。气蒸桃浪红翻锦，色借湘裙绿染罗。曲涧分来听不尽，长沟流出恨偏多。朝宗东泛沧溟远，万里瀰漫接巨波。
游丝
作者：李溥
朝代：明

春来到处弄轻柔，绾雾萦烟不自由。情密暗牵杨柳外，恨深偏系杏梢头。莺梭引纬应难织，鱼饵投纶恐莫收。日暮风高总飘泊，残丝长送落花愁。
白雁
作者：李溥
朝代：明

南来北往叹长途，重整霜翎泛五湖。色映银河天共远，影分瑶岛月同孤。传书度塞迷寒雪，避缴投荒长绿蒲。莫向芦花深处宿，错教鸥鹭夜相呼。
睡蝶
作者：李溥
朝代：明

晴昼沈沈何处来，香须粉翅欲低摧。风惊柳絮魂初断，日转花阴梦未回。若个有情怜蠹幻，困侬无力怯莺猜。漆园感化应难忆，料尔芳心未肯灰。
霜花
作者：李溥
朝代：明

铅华露彩酿丰姿，寒艳偏承造化私。鸳瓦双团银布粟，鹤巢千片玉连枝。祇缘青女施妆巧，休讶羲和驭日迟。应与同云争献瑞，每符丰稔兆明时。
霞绮
作者：李溥
朝代：明

长空绚彩丽春熙，清旦呈祥冠日辉。初讶鲛绡横海市，还疑云锦下天机。轻盈映水惊鱼跃，散乱随风伴鹜飞。更愿灵华成五色，为君裁剪作朝衣。
飞燕
作者：李溥
朝代：明

年年来去为谁忙，偏恋晴春引兴长。杨柳池塘窥日暖，杏花门巷落泥香。孤飞带雨寻华屋，双翼随风过粉墙。王谢旧游云海阔，秋深离恨转凄凉。
阙题
作者：李滨
朝代：明

盛世投閒脱俗嚣，惯来岩畔濯诗瓢。清秋雨过层峦合，万壑涛飞匹练飘。石室坐忘参上乘，荒碑重洗认前朝。采奇直欲穷天际，回首峰头月色骄。
某氏园戏台联
作者：李澄
朝代：明
体裁：联

坐客为谁，听二分明月箫声，依稀杜牧；主人休问，有一管春风词笔，点缀扬州。
赠龙虎山朱道士
作者：李澄
朝代：明
体裁：七言律诗

黄冠道士蓬莱客，骑鹤来游海上城。仙券灵符常满箧，丹台玉室久知名。云开碧汉飞凫影，月落瑶坛散佩声。遥羡閒身居物外，无由相共学长生。
泛临津江
作者：李澯
朝代：明
体裁：五言律诗

临津传胜事，驻节是仙舟。烟羃沙边树，风回水面鸥。笑谈情不浅，诗酒兴难收。绝域萍蓬会，无忘此日游。
云中歌送蔡成之都宪之镇
作者：李濂
朝代：明
体裁：七言绝句

黄河北来东胜州，桑乾水寒云朔秋。壮士齐歌《搜套曲》，元戎时宴望京楼。
五台山遍览名迹
作者：李濂
朝代：明
体裁：古风

丹丘表西陲，五峰标云际。广袤数百里，千秋开壮丽。佛土名清凉，是借菩萨智。绀殿倚云根，元池通地肺。玉鸡号台东，扶光彻幽蔽。仰瞻空鹤天，俯瞩乘狮地。罡风御羊角，蜉蝣怆人世。余沗烟客流，晚得观山笥。璿房幽可栖，珠树森以翳。淮南怀八公，日暮采苍桂。庶几窥鸿宝，终古存灏气。时翻绿字篇，因订名山契。
仙女台
作者：李濂
朝代：明
体裁：七言律诗

仙女瑶宫俯石湖，湖光潋滟胜蓬壶。春风绛节还升降，夜月明珠定有无。流水旧迷秦洞古，片云偏傍楚云弧。知从南岳夫人去，何日东还海上凫。
共城山水·其一
作者：李濂
朝代：明
体裁：古风

共城西北苏门山，烟霞满目春昼閒。东风杖藜恣幽赏，暂依泉涧聆潺湲。君不见孙登啸台几千尺，巉岩上有仙人迹。天空不闻鸾凤音，石壁孤云为谁白。
共城山水·其二
作者：李濂
朝代：明
体裁：古风

百泉泉水天下无，平地涌出千斛珠。源泉在左信斯咏，清辉摇影涵蓬壶。君不见古来名士邵与许，卜居傍泉此宁处。考槃求志心所安，落日怀贤重延伫。
冬日出南薰门赴吴家屯别业偶值起风怅然作
作者：李濂
朝代：明
体裁：七言律诗

晨兴独往城南村，沙风野雾寒天昏。小车蓦遇大堤曲，白酒初熟吴家屯。弋鸿猎兔暂为乐，故苑遗宫今几存。不见古时信陵墓，朔云满地篙藜繁。
剡中杂兴·其一
作者：李濂
朝代：明
体裁：五言律诗

夜雨过渔溪，春风入会稽。雪舟人不见，肠断剡云西。古庙淩霄发，深山戴胜啼。多惭许玄度，恒在行城栖。
剡中杂兴·其二
作者：李濂
朝代：明
体裁：五言律诗

纬緤传斯境，东南名胜州。水回车骑宅，花绕右军楼。樵下晚峰碧，鸟鸣春寺幽。何当解簪绂，卜筑剑溪头。
含珠林
作者：李濂
朝代：明
体裁：古风

佛有舍利珠，瘗之海东石。夜来九龙争，风雨拔林柏。六丁纷呵护，宝物安所宅。至今月黑时，光腾几千尺。
城南题壁二首
作者：李濂
朝代：明

赐免清朝分所宜，故园风月副幽期。四愁那似张平子，三黜还同柳士师。田径荷锄鸣犊晚，猎原吹角射禽时。振衣自笑年来事，野醉川吟更属谁。一自归来茹紫芝，每逢野老话襟期。中林结舍云光抱，别墅看花酒具随。学稼只缘糊口累，抛书才是息心时。行歌剩有古今思，瑟瑟晚风吹鬓丝。
城南题壁二首·其一
作者：李濂
朝代：明

赐免清朝分所宜，故园风月副幽期。四愁那似张平子，三黜还同柳士师。田径荷锄鸣犊晚，猎原吹角射禽时。振衣自笑年来事，野醉川吟更属谁。
城南题壁二首·其二
作者：李濂
朝代：明

一自归来茹紫芝，每逢野老话襟期。中林结舍云光抱，别墅看花酒具随。学稼只缘糊口累，抛书才是息心时。行歌剩有古今思，瑟瑟晚风吹鬓丝。
塞门冬夜
作者：李濂
朝代：明

寒山雪压万峰低，落日山城驻马蹄。袪冷未逢春瓮熟，欲眠无那夜乌啼。人来汴水无家信，路入并州有战鼙。旋思乡愁抛未得，悄然拈笔赋征西。
壬辰元夕
作者：李濂
朝代：明

髫时元夕《理情赋》，回首风尘三十春。往事只余床上藁，浮生无那梦中身。狂来倚瓮青醅尽，老去观灯白发新。走马过桥君莫笑，百年谁是太平人。
夏日城南别业酬林都宪湘南见寄
作者：李濂
朝代：明

碧椒结子乱鸣蝉，五月村居思窅然。青垄岁华流水外，白头心事落花前。松斋夜拉高僧话，竹簟凉宜醉客眠。对月怀君江渚上，遥知飞阁俯湘川。
夏日闲居杂兴三首
作者：李濂
朝代：明

鸟下庭芜柳覆庐，幽居闲况迩何如。饱餐麦饭奚干禄，稳卧藤床胜读书。白发懒寻詹尹卜，青天思执化人袪。晚风忽动逍遥兴，烂熳花村过小车。野老无关天地忧，花明酒旨吾何求。足稀雒下四不出，身备河中三可休。有客跰？空鉴井，何人澼浪封侯。小亭晴雨皆堪乐，底是卢敖汗漫游。自著荷衣学灌畦，厌闻车马到幽栖。始知天地真刍狗，安得形容似木鸡。卧爱柳风鸣枕畔，坐看梅雨过村西。邻翁若叩闲居乐，只问诗奚与酒奚。
夏日闲居杂兴三首·其一
作者：李濂
朝代：明

鸟下庭芜柳覆庐，幽居闲况迩何如。饱餐麦饭奚干禄，稳卧藤床胜读书。白发懒寻詹尹卜，青天思执化人袪。晚风忽动逍遥兴，烂熳花村过小车。
夏日闲居杂兴三首·其三
作者：李濂
朝代：明

自著荷衣学灌畦，厌闻车马到幽栖。始知天地真刍狗，安得形容似木鸡。卧爱柳风鸣枕畔，坐看梅雨过村西。邻翁若叩闲居乐，只问诗奚与酒奚。
夏日闲居杂兴三首·其二
作者：李濂
朝代：明

野老无关天地忧，花明酒旨吾何求。足稀雒下四不出，身备河中三可休。有客跰？空鉴井，何人澼浪封侯。小亭晴雨皆堪乐，底是卢敖汗漫游。
夏日闲居杂兴三首·其二
作者：李濂
朝代：明
体裁：七言律诗

野老无关天地忧，花明酒旨吾何求。足稀雒下四不出，身备河中三可休。有客跰�空鉴井，何人洴澼浪封侯。小亭晴雨皆堪乐，底是卢敖汗漫游。
夜雨
作者：李濂
朝代：明
体裁：古风

向夕雨不歇，一室生萧爽。砌寒络纬啼，院静芭蕉响。壶酒度深更，斋灯照虚幌。兀坐已忘言，修然息诸想。
大堤曲
作者：李濂
朝代：明

汉江游女花艳奇，靓妆连袂江之湄。人生不向襄阳去，宁信春风断肠处。
太原中秋
作者：李濂
朝代：明
体裁：五言律诗

紫塞中秋月，青天万里情。他乡一尊酒，独对太原城。水雾戎戎合，阴虫故故鸣。雁门诸戍苦，莫遣照边营。
夷门
作者：李濂
朝代：明
体裁：五言绝句

侠骨已成尘，夷门草自春。斜阳骑马过，独忆抱关人。
宁武关
作者：李濂
朝代：明

边城无日不风沙，白草黄云万里赊。夜夜城头听觱篥，吹残陇水又梅花。
寄王悴玼
作者：李濂
朝代：明
体裁：七言绝句

九华山下读书楼，秋浦寒云湿不流。最爱风流王别驾，白头诗思满沧洲。
己酉游春
作者：李濂
朝代：明

清晨出郭恣幽赏，水寺烟村无市尘。也知不饮是恶客，独喜能闲为达人。信陵台畔已融雪，屠儿墓前还早春。东风吹面且须醉，坐送斜阳沉远津。
弟洛为猗氏学谕以襄陵酒方见示如法酿造良佳赋此答意
作者：李濂
朝代：明

襄陵自昔称名酒，猗氏于今得秘方。传示故园知汝意，酿成新味与谁尝。金盘滴露泠泠白，玉碗浮春冉冉香。倚瓮题诗寄吾弟，西斋风雨忆联床。
当朝
作者：李濂
朝代：明

当朝艺苑烂天葩，前辈风流擅大家。诗律总推高太史，文章谁继宋金华。未能云梦吞千顷，谩说图书诵五车。临楮自惭才思涩，几时重梦笔生花。
戊寅元日
作者：李濂
朝代：明
体裁：七言律诗

簌簌春盘荐蓼芽，盈盈杯酌劝椒花。青幡彩胜聊时俗，雪郡江关自岁华。万事伤心愁对酒，三年作宦苦恩家。云霄未上王乔履，服食空怀葛令砂。
战城南
作者：李濂
朝代：明

战城南，城南白骨高嶙峋。胡风四边来，冥冥起黄尘。但闻众鬼哭，不知何方人。有母倚闾，有妻捣衣。逢人问信，不见汝归。年年寒食，家家悲啼。有梦见汝面，无处寻汝尸。战城南，哀复哀，乌鸦暮徘徊，啄肠向林飞。颅箭无人取，惟有蚋蚁围。嗟哉戍边人，到此莫思回。
房山诗
作者：李濂
朝代：明
体裁：七言绝句

阴云袅袅黑龙潭，瑶草丹崖不可攀。越客漫誇天姥胜，渔阳还有大房山。
拟唐人送宫人入道二首
作者：李濂
朝代：明

苦忆仙人萼绿华，乞身遥入太清家。向来写恨余红叶，此去行踪有碧霞。学道晚依新药灶，洗妆朝弃旧菱花。玉笙不作昭阳调，缑岭闲吹月影斜。蚤承丹诏入华清，却戴黄冠出汉京。箫谱好传秦弄玉，炼师初拜许飞琼。衣沾别岛朝霞色，梦断长门夜雨声。十二层楼何处所，芙蓉花外是仙城。
拟唐人送宫人入道二首·其一
作者：李濂
朝代：明

苦忆仙人萼绿华，乞身遥入太清家。向来写恨余红叶，此去行踪有碧霞。学道晚依新药灶，洗妆朝弃旧菱花。玉笙不作昭阳调，缑岭闲吹月影斜。
拟唐人送宫人入道二首·其二
作者：李濂
朝代：明

蚤承丹诏入华清，却戴黄冠出汉京。箫谱好传秦弄玉，炼师初拜许飞琼。衣沾别岛朝霞色，梦断长门夜雨声。十二层楼何处所，芙蓉花外是仙城。
无题二首
作者：李濂
朝代：明

芙蓉为面玉为肌，当日君王恨见迟。十二楼台留兔魄，三千粉黛妒蛾眉。行云易散高唐观，落叶难平太液池。拟办黄金求作赋，长门心事长卿知。为雨为云恨几重，楚台何处觅仙踪。开帘懊入双双燕，伏枕愁看六六峰。谩唱回风雕木叶，且将团扇画芙蓉。瞢腾甫作西楼梦，恼杀层城五夜钟。
无题二首·其一
作者：李濂
朝代：明

芙蓉为面玉为肌，当日君王恨见迟。十二楼台留兔魄，三千粉黛妒蛾眉。行云易散高唐观，落叶难平太液池。拟办黄金求作赋，长门心事长卿知。
无题二首·其二
作者：李濂
朝代：明

为雨为云恨几重，楚台何处觅仙踪。开帘懊入双双燕，伏枕愁看六六峰。谩唱回风雕木叶，且将团扇画芙蓉。瞢腾甫作西楼梦，恼杀层城五夜钟。
明州歌
作者：李濂
朝代：明
体裁：七言绝句

鲒岭蛟池空复春，越王宫殿已飞尘。蹋船莫唱《明州曲》，一阕《明州》愁杀人。
春兴四首
作者：李濂
朝代：明

老兴逢春兴转饶，无端白发任飘萧。山中有客传丹诀，月下何人弄玉箫。满眼风烟骄蛱蝶，一枝天地足鹪鹩。野晴台寺花争发，缓步长吟续楚骚。碧草城南路不分，野人诗思正纷纷。聊随谢客寻幽壑，何必桓谭识古文。春日苦耽新秫酒，洞天思谒大茅君。东风吹起花如霰，肠断梁台日暮云。雁门春曙战尘收，骢马当年说壮游。冰解滹沱胡骑去，草青沙漠塞鸿留。单于台下无耕耒，苏武城头有戍楼。归卧沧洲聊极目，庙堂筹策为云州。嵩渚先生麋鹿姿，早春乐事许谁知。晴游杏坞诗成捷，夜醉榆村酒散迟。身世一锄聊半饱，江湖双鬓未全丝。逢人不解藏踪迹，笑赠山中五色芝。
春兴四首·其一
作者：李濂
朝代：明

老兴逢春兴转饶，无端白发任飘萧。山中有客传丹诀，月下何人弄玉箫。满眼风烟骄蛱蝶，一枝天地足鹪鹩。野晴台寺花争发，缓步长吟续楚骚。
春兴四首·其三
作者：李濂
朝代：明

雁门春曙战尘收，骢马当年说壮游。冰解滹沱胡骑去，草青沙漠塞鸿留。单于台下无耕耒，苏武城头有戍楼。归卧沧洲聊极目，庙堂筹策为云州。
春兴四首·其二
作者：李濂
朝代：明

碧草城南路不分，野人诗思正纷纷。聊随谢客寻幽壑，何必桓谭识古文。春日苦耽新秫酒，洞天思谒大茅君。东风吹起花如霰，肠断梁台日暮云。
春兴四首·其四
作者：李濂
朝代：明

嵩渚先生麋鹿姿，早春乐事许谁知。晴游杏坞诗成捷，夜醉榆村酒散迟。身世一锄聊半饱，江湖双鬓未全丝。逢人不解藏踪迹，笑赠山中五色芝。
春日田园杂兴二首
作者：李濂
朝代：明

矮屋燕来燕去，小园花发花飞。镜里朱颜渐改，山中紫蕨初肥。石几时挥草笔，土墙夕挂荷衣。客至莫停酒盏，醉来同卧渔矶。白发春添几许，碧云暮合万重。柴门延客看弈，竹寺寻僧倚筇。天汉桥边片月，禹王台上疏钟。行处漫留短咏，百年聊记吾踪。
春日田园杂兴二首·其一
作者：李濂
朝代：明

矮屋燕来燕去，小园花发花飞。镜里朱颜渐改，山中紫蕨初肥。石几时挥草笔，土墙夕挂荷衣。客至莫停酒盏，醉来同卧渔矶。
春日田园杂兴二首·其二
作者：李濂
朝代：明

白发春添几许，碧云暮合万重。柴门延客看弈，竹寺寻僧倚筇。天汉桥边片月，禹王台上疏钟。行处漫留短咏，百年聊记吾踪。
春日谷园赏梅
作者：李濂
朝代：明
体裁：七言律诗

谷园梅花春可怜，欲开未开香满筵。隔城只愁西日堕，倚槛转恼东风颠。攀条嗅芷忍令折，短句深杯能尔妍。众宾醉归主人卧，暝鸟啼合村墟烟。
春游
作者：李濂
朝代：明

太乙宫前柳色，天清寺口莺啼。暖风吹面酒醒，斜日穿花路迷。
村居
作者：李濂
朝代：明

浮名除宦籍，初服返田家。腊酒犹浮瓮，春风自放花。抱孙探雀留客剪椿芽。无限村居乐，逢人敢自夸。
枫林晚照
作者：李濂
朝代：明
体裁：古风

萧萧枫树林，极目水烟积。斜阳池口明，照此霜华赤。佳景不负君，一尊秋浦夕。
柳梢青·修武道中
作者：李濂
朝代：明

烂漫春游，人生行乐，山水夷犹。昨夜河阳，今朝修武，明日怀州。平生雅兴难酬，信辔去、东风紫骝。问酒花村，题诗松寺，飞梦蓬丘。
桃花坑
作者：李濂
朝代：明
体裁：古风

高僧飞锡地，锦石名桃花。吾非勾漏令，乃此逢丹砂。云中吠仙大，洞底流胡麻。定有逃秦者，人烟隔暮霞。
梁王台
作者：李濂
朝代：明
体裁：七言律诗

梁王台下春草生，梁王台上春霞明。兔园积雪有词赋，凫浚废撤无歌笙。百花双燕且对饮，碧海黄尘空复情。落日为谁吟思苦，千秋城阙暮云平。
水调歌头·岳忠武庙
作者：李濂
朝代：明
体裁：词

立马古名镇，指点岳王宫。宋家陵阙何在，鸦噪晚林空。当日两招讨独，帅孤军转战，血溅铁衣红。誓死报天子，旗字织精忠。嗤权奸，飞鸟在，自藏弓。金牌诏退，虎旅抚剑泣英雄。肯念二龙沙漠，绝爱六桥烟霞，歌舞且江东。谁雪靖康耻，千载恨无穷。
永固寺
作者：李濂
朝代：明
体裁：古风

逶迤沙口村，岁晏过其地。前有修竹林，云是永固寺。不知何年建，台殿今颓弃。下马览荒迹，石碑震雷碎。独存宋遗钟，上铸景定字。塔院牛羊入，朱龛鸽雀戏。诸天金碧色，剥落三之二。曩峕祈福人，岁饥阒无至。天寒夜阴黑，往来哭魑魅。一僧寂无侣，昼拥袈裟睡。钵尘恒苦饥，徒抱西来意。荧荧石莲灯，照我激清喟。眺古反重悲，感发非崇异。空门启冥筌，净界参元譬。慈航那可援，瘴海得攸济。呼僧吹法螺，一醒诸缘累。
汴州怀古
作者：李濂
朝代：明

花石今何在，孤城涕泪中。金梁桥上月，偏照宋遗宫。
沔阳上巳
作者：李濂
朝代：明
体裁：七言律诗

三月上日何处游，锦鞯白马河之洲。忽惊风打栋花尽，苦恨春随江水流。翩翩拾翠北村女，双双唤雨东林鸠。兰亭胜事久寥落，碧草池塘聊唱酬。
沔阳报恩寺
作者：李濂
朝代：明
体裁：七言律诗

朱阁晴云迥抱城，上方钟磬晓来清。风尘荆北仍王粲，流滞湘南又贾生。远浦渔歌催暝色，空江木叶送潮声。逢迎幸不妨诗律，潦倒聊堪适宦情。
沔阳秩满北上汉水舟中感旧书怀却寄污郡诸寮友
作者：李濂
朝代：明

我本山海姿，躬耕嵩少阳。八岁学籀篆，十岁《急就章》。孺小不知难，欲升钟索堂。波磔竟无成，临池心内伤。十五慕神仙，翘首蓬壶乡。丹炉伏龙虎，金书授琳琅。虚拟九转熟，白日云霄翔。异人不我遇，徒怀三花香。十八学击剑，雄雌带风霜。芙蓉起并舞，云日无晶光。世方泰阶平，屠龙谁荐扬。夜夜双紫气，空射斗牛旁。二十为时文，读书梁王台。花迎书院发，河绕石梁回。忆昔杜高李，曾此弄金罍。壁间旧题剥，千年我复来。长歌海月落，摇笔秋云开。三冬碧岩宿，岑寂良可哀。郡吏捧檄至，乡闱罗髦才。扬眉下台去，敝袍挟风雷。滥冠群英选，北上黄金阶。春官扫南宫，侍臣下三台。鸣钟放玉榜，曲江浪徘徊。自揣疏蹇甚，敢厕金闺游。春风辞汉殿，虎竹分南州。南州古鱼复，水石清且幽。苍山抱境转，碧水环城流。凫鸥狎几席，渔火明亭楼。地偏罕逢迎，讼简多夷犹。昨构仕学轩，虚窗俯云洲。前植两奇松，后栽几红榴。双鹤如我友，飞鸣意相求。轩中列图史，芸架牙签稠。夕阳吏人散，窅然似林丘。垂帘夜独寝，花气侵衾裯。惭无紫霞分，欣有白云讴。济济沔诸生，时时到厅事。我非草玄翁，汝奚问奇字。朱弦振《大雅》，绛帷演《易》义。绿鬟两蛮奴，焚香知客至。禽鸟作喜声，主人有佳思。五月荷花舒，锦绮张南湖。二三美寮友，邀我聊欢娱。双旌出郡府，五马嘶江郛。行厨逐飞盖，翩翩登画舻。箫鼓放中流，风流倾上都。攀花照绿水，恍在冰玉壶。酒酣挥彩毫，意气吞荆巫。虽为风尘宰，颇类烟霞徒。百姓误怀惠，四郊贼盗无。所嗟鸿水虐，田畴生鳖鱼。矫制屡发仓，蒙恩两蠲租。呻吟变讴颂，尽道今有襦。化俗景文翁，卧阁怀汲公。弦歌遍井巷，而回邹鲁风。三年郡秩满，比奏明光宫。留滞感岁年，书考悲无功。朝发七泽南，暝过三澨东。矶花炤玉辔，屿草留青骢。父老荷杖送，奔走村塾童。挥手谢吾民，无劳远相从。顾我素餐者，何裨尔疲癃。扬舲下汉水，遂与沔人别。荆门沾细雨，郢岸逢初雪。鲛女近有无，茜蛛远明灭。夜宿芦花丛，霜月半轮缺。征雁双双鸣，闻之五情热。眷念郡中友，高斋旅愁结。东皋红梅枝，春来为谁折。伤离偶感旧，薄游计良拙。孤怀夙自许，初志那堪说。我作五字谣，字字表情血。去住各加餐，慎勿音尘绝。
沔阳纪俗
作者：李濂
朝代：明
体裁：五言排律

嶰郭环湘曲，风流自昔称。家家住水阁，日日下渔罾。云湿常垂雨，潮寒未见冰。风微鸥戏藻，沙静鹭衔菱。翎羽充王贡，鱼虾入岁徵。莲舠秋竟泛，竹槛晚堪凭。陆羽风如在，灵均恨不胜。汉唐兵未到，吴楚势相乘。地僻逢迎少，江清赏宴仍。羔羊怀汉咏，琴瑟对渔灯。放柁初犹怯，垂纶近亦能。疏狂叨守牧，高兴益崚嶒。
沙湖·其一
作者：李濂
朝代：明
体裁：七言绝句

沙湖问俗暂停槎，只见平湖不见沙。谁道湖村风俗好，如花少女卖鱼虾。
沙湖·其二
作者：李濂
朝代：明
体裁：七言绝句

湖上人家风俗清，蒲衣芰袜可怜生。采莲惯识溪边路，晒网频惊树上莺。
泽州分司见竹
作者：李濂
朝代：明
体裁：七言律诗

自别南州见尔稀，行台驻马暂相依。情知水石生秋思，肯放细尘点客衣。深院度飙鸣瑟瑟，短墙留月静辉辉。家山亦有筼筜宅，十亩清阴待我归。
游吕公洞
作者：李濂
朝代：明
体裁：古风

窈窕吕公洞，逶迤玉泉侧。涧流缅松门，石梁亘云壁。始入日匿影，徐转天漏白。灵窟度萦回，细径缘欹仄。杖边霏渐分，衣上霰微积。紫芝敷异芬，瑶草弄明色。穷猿倒窥人，仙鼠飞避客。遥遥薜萝阴，袅袅苍翠夕。金膏欣可餐，石髓恨难识。意惬诸妄遗，神超万缘释。伊予事沈冥，夙负山水癖。曩闻吕仙名，兹览修真迹。丹炉灭灰烬，石床有苔蚀。一游洞庭波，千载杳消息。圭组知尔忘，烟霞恣所适。私哂名利心，蹩躠竟何益。
田庐暮归作
作者：李濂
朝代：明

朝游南郭墅，薄暮小车归。始识闲居乐，无言夙志违。入村逢酒熟，近圃惜花飞。不尽酣歌兴，孤城下夕晖。
甲辰元夕
作者：李濂
朝代：明

宝玦金貂簇绣鞍，倾城士女竞追欢。宣和旧俗灯偏盛，汴水新春夜不寒。人海涌来喧笑语，车雷轰处恣游盘。太平景象君须记，天汉桥边立马看。
登台有感
作者：李濂
朝代：明

台边草色苑边云，载酒来游白日曛。富贵可怜成一梦，疏花冷雨信陵坟。
登汴故城有怀宋事
作者：李濂
朝代：明
体裁：五言律诗

无险难为国，云何此帝州。图燕真失策，徙洛是良谋。花石倾邦日，金缯啖敌秋。二龙去不返，故国黍离愁。
百门即事
作者：李濂
朝代：明
体裁：七言律诗

百门山前花袅袅，三仙洞口云悠悠。高车驷马我何意，翠壁丹崖谁共游。几家萝竹背岩郭，满眼烟霞明石楼。自怜衰朽舆不减，春日行歌泉水头。
石窦
作者：李濂
朝代：明
体裁：古风

石窦海眼通，乳泉四时泄。仰睇杳而深，谁剜翠屏裂。青噀千峰云，白含万年雪。膏砂原异窍，鸟鼠或同穴。
秋怀四首
作者：李濂
朝代：明

紫塞烽烟接素秋，报传江郡腐儒忧。龙舆早望回南狩，虎旅先须备上游。黄阁谏书深国计，玉门羌笛散关愁。将军亟奏三边捷，圣代何孤万里侯。潇湘枫落鳜鱼肥，楚客怀归未得归。频望凤城询北使，尚闻龙舸驻南畿。惊心关塞旌旗闪，旅食江湖谏疏稀。本乏涓埃裨郡国，拟将勋业付渔矶。闰年秋尽水城寒，积雨潇潇泽菊残。五夜霜严回朔气，万家砧急趁江湍。登楼兴减难成赋，报国才微合挂冠。向晚关河悲落叶，仰天鸿鹄羡高翰。黯黯江潭枫树林，异时屈宋并伤心。萧森合入将归辩，憔悴犹传既放吟。今古岁时供涕泪，水天楼阁倦登临。浪为楚客焉能赋，肠断寒城日暮砧。
秋怀四首·其一
作者：李濂
朝代：明

紫塞烽烟接素秋，报传江郡腐儒忧。龙舆早望回南狩，虎旅先须备上游。黄阁谏书深国计，玉门羌笛散关愁。将军亟奏三边捷，圣代何孤万里侯。
秋怀四首·其三
作者：李濂
朝代：明

闰年秋尽水城寒，积雨潇潇泽菊残。五夜霜严回朔气，万家砧急趁江湍。登楼兴减难成赋，报国才微合挂冠。向晚关河悲落叶，仰天鸿鹄羡高翰。
秋怀四首·其二
作者：李濂
朝代：明

潇湘枫落鳜鱼肥，楚客怀归未得归。频望凤城询北使，尚闻龙舸驻南畿。惊心关塞旌旗闪，旅食江湖谏疏稀。本乏涓埃裨郡国，拟将勋业付渔矶。
秋怀四首·其四
作者：李濂
朝代：明

黯黯江潭枫树林，异时屈宋并伤心。萧森合入将归辩，憔悴犹传既放吟。今古岁时供涕泪，水天楼阁倦登临。浪为楚客焉能赋，肠断寒城日暮砧。
秋晓
作者：李濂
朝代：明

鸡唱秋窗白，萧无一榻虚。开门残月在，梳发晓钟余。未得如鸿鹄，终羞作蠹鱼。此生吾已矣，落魄老樵渔。
良乡道中
作者：李濂
朝代：明
体裁：五言绝句

沙雁冲车起，洲莺隔岸闻。暮看霞气近，疑是汉宫云。
苦寒行
作者：李濂
朝代：明

长安列绣衢，青楼是倡家。重闺隐鸳鸯，暖幕霏烟霞。密霰岂能入，回飙无奈何。紫貂邯郸儿，登楼拉双娥。赵舞《小垂手》，吴扬秀蛾。酒酣呼六博，枭采明如花。厌厌翡翠帐，冉冉春风和。笑问楼上人，今年寒讵多？